
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 123 

28 Ιανουάριου 2004 


ΑΠΟΦΑΣΕΙ Σ 

Αοιθ. οικ.541 

Έγκριση Οργανισμού Εσωτερικής Υπηρεσίας της 
ΔΕΥΑΘ του Δήμου Θιναλίων Ν. Κέρκυρας 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 7 παρ. 1 του Ν 1069/80, τις 
όμοιες της παρ. 14 του άρθρου 6 του Ν. 2307/95, του άρ¬ 
θρου 14 του Ν. 2399/96 και του Ν. 2503/97. 

2. Τις όμοιες του άρθρου 27 του Ν. 2081 /92, με τις οποί¬ 
ες προστέθηκε νέο άρθρο 29Α στο Ν. 1558/85, για τον 
έλεγχο των δαπανών που προκαλούν οι κανονιστικές διοι¬ 
κητικές πράξεις. 

3. Το Π.Δ. 75/4.4.1994 (ΦΕΚ 56/14.4.1994 τ. Α') με το 
οποίο συστάθηκε η "Δημοτική Επιχείρηση Ύδρευσης 
Αποχέτευσης Δήμου Θιναλίων Ν. Κέρκυρας". 

4. Την 8/2003 απόφαση του Διοικητικού Συμβουλίου της 
Δημοτικής Επιχείρησης Ύδρευσης και Αποχέτευσης Δ. 
Θιναλίων περί σύνταξης Οργανισμού Εσωτερικής Υπηρε¬ 
σίας αυτής. 

5. Την 154/2003 απόφαση - σύμφωνη γνώμη του Δημοτι¬ 
κού Συμβουλίου του Δήμου Θιναλίων Ν. Κέρκυρας περί σύ¬ 
νταξης Οργανισμού Εσωτερικής Υπηρεσίας της ΔΕΥΑΘ. 

6. Το γεγονός ότι στην 5687/29.10.2003 απόφασή μας 
που δημοσιεύθηκε στο ΦΕΚ 1652/Β/12.11.2003 δεν συ- 
μπεριελήφθη ο κανονισμός προσωπικού της επιχείρησης, 
αποφασίζουμε: 

Ανακαλούμε την 5687/29.10.2003 (ΦΕΚ1652/Β712.11.2003) 
απόφασή μας. 

Εγκρίνουμε την 8/2003 απόφαση του Διοικητικού Συμ¬ 
βουλίου της ΔΕΥΑΘ, με την οποία συντάσσεται ο νέος 
ΟΕΥτης Επιχείρησης, ως κατωτέρω: 

Άρθρο 1 

Σκοπός και βασικές αρχές 

1) Σκοπός του κανονισμού αυτού είναι η ρύθμιση των 
εργασιακών σχέσεων των απασχολουμένων στην "ΔΗ¬ 
ΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ ΔΗ¬ 
ΜΟΥ ΘΙΝΑΛΙΩΝ, που στα επόμενα, για λόγους συντομίας 
θα αποκαλείται Επιχείρηση. 


2) Οι σχέσεις μεταξύ της Επιχείρησης και των συνεργα¬ 
τών της, βασίζονται στις αρχές της αμοιβαίας εμπιστοσύ¬ 
νης, της καλής πίστεως και της ειλικρινούς συνεργασίας. 

3) Προϋπόθεση για την εφαρμογή των αρχών αυτών εί¬ 
ναι η αμοιβαία, από την επιχείρηση και τους συνεργάτες 
της, τήρηση και ο σεβασμός των όρων αυτού του κανονι¬ 
σμού, έτσι ώστε να επιτυγχάνεται η διαφάνεια στις εργα¬ 
σιακές σχέσεις, η εργασιακή ειρήνη και η ομαλή, απρό¬ 
σκοπτη και αποδοτική λειτουργία της επιχείρησης. 

4) Οι διατάξεις του κανονισμού αυτού συμπληρώνουν 
τις ατομικές συμβάσεις εργασίας και εφαρμόζονται μό¬ 
νον εφ’ όσον δεν έρχονται σε αντίθεση με την εργατική νο¬ 
μοθεσία και τις επί μέρους συλλογικές συμβάσεις εργα¬ 
σίας, διαιτητικές και Υπουργικές αποφάσεις. 

Άρθρο 2 

Ισχύς του κανονισμού 

1) Στις διατάξεις του Κανονισμού αυτού υπάγονται όλοι 
οι απασχολούμενοι με σχέση εξαρτημένης εργασίας από 
την επιχείρηση. 

2) Ο Κανονισμός αυτός συντάσσεται από το Διοικητικό 
Συμβούλιο της Επιχείρησης και ισχύει μετά την έγκρισή 
του από το Δημοτικό Συμβούλιο του Δήμου Θιναλίων. 

Άρθρο 3 

Γενική μορφή οργάνωσης της Επιχείρησης 

1) Η γενική οργανωτική μορφή της επιχείρησης περι- 
γράφεται ως εξής: 

α) Η Επιχείρηση διοικείται από το Διοικητικό της Συμ¬ 
βούλιο, που διαχειρίζεται την περιουσία και τους πόρους 
της και αποφασίζει για κάθε θέμα που αφορά αυτήν, σύμ¬ 
φωνα με τις διατάξεις του Ν. 1069 / 80 και του παρόντος 
οργανισμού. 

Τ ο Διοικητικό Συμβούλιο της Επιχείρησης συγκροτείται 
σύμφωνα με το Ν. 1069 /80 και τη συστατική πράξη της 
ΔΕΥΑΘ έτσι όπως αυτή ισχύει με τις τροποποιήσεις της. 

Άρθρο 4 

Ο Πρόεδρος της ΔΕΥΑΘ 

Ο Πρόεδρος και σε περίπτωση κωλύματος ο Αντιπρόε¬ 
δρος του Δ.Σ. εκπροσωπεί την Επιχείρηση στα δικαστή¬ 
ρια και στις άλλες αρχές και έχει γενικότερα τις αρμόδιό- 

τητες και εξουσίες που ορίζει ο Ν. 1069 /80 ο παρών ορ¬ 
γανισμός και τυχών άλλοι κανονισμοί της ΔΕΥΑΘ. 

Άρθρο 5 

Ο Γενικός Διευθυντής της ΔΕΥΑΘ. 

Ο Γ ενικός Διευθυντής της ΔΕΥΑΘ πρόίσταται όλων των 
υπηρεσιών αυτής και έχει τις αρμοδιότητες και εξουσίες 
που ορίζει ο Ν. 1069 /80, ο παρών οργανισμός και τυχών 
άλλοι κανονισμοί της ΔΕΥΑΘ. 

Άρθρο 6 

Οι υπηρεσίες της ΔΕΥΑΘ που πρόίσταται ο Γ ενικός Δι¬ 
ευθυντής είναι οι ακόλουθες. 

1. Τεχνική υπηρεσία 

2. Οικονομική υπηρεσία 

Άρθρο 7 

Εξωτερικοί συνεργάτες - σύμβουλοι 

Η επιχείρηση μπορεί να χρησιμοποιεί τις υπηρεσίες και 
άλλων εξωτερικών συμβούλων και συνεργατών, με ειδι¬ 
κές γνώσεις, ύστερα από αιτιολογημένη απόφαση του 
Δ.Σ. στην περίπτωση που το απασχολούμενο σε αυτήν δι¬ 
οικητικό και επιστημονικό προσωπικό δεν επαρκεί για την 
κάλυψη των έκτακτων ή εποχιακών αναγκών. Η απασχό¬ 
ληση των συνεργατών αυτών γίνεται στα πλαίσια συμβά¬ 
σεων έργου, υπό τους όρους και τις προϋποθέσεις που 
ορίζουν οι νόμοι και ο κανονισμός προσωπικού. 

Οι αρμοδιότητες και οι υποχρεώσεις που προβλέπει ο 
παρών κανονισμός μπορούν να ανατεθούν είτε στο μόνι¬ 
μο προσωπικό είτε σε εξωτερικούς συνεργάτες, σύμφω¬ 
να με τις κάθε φορά ισχύουσες διατάξεις. 

Άρθρο 8 

Τεχνική υπηρεσία 

Τμήμα συντήρησης έργων με αρμοδιότητες: 

1. έργα ύδρευσης 

2. Έργα αποχέτευσης 

3. Έργα εγκαταστάσεων μονάδων βιολογικών καθαρι¬ 
σμών 

4. Τμήμα μελετών και κατασκευής έργων και τμήμα 
ελέγχου της ποιότητας του πόσιμου νερού και των λημ¬ 
μάτων. 

Η κατανομή των αρμοδιοτήτων στο προσωπικό κάθε 
τμήματος γίνεται με την ευθύνη του προϊσταμένου της τε¬ 
χνικής του υπηρεσίας και εγκρίνεται από τον γενικό διευ¬ 
θυντή. 

Άρθρο 9 

Διοικητική Οικονομική Υπηρεσία 

Η Διοικητική - Οικονομική υπηρεσία αποτελείται από τα 
εξής τμήματα 

Η διεύθυνση των εργασιών της ασκείται από τον γενικό 
διευθυντή. 

β) το προσωπικό της Επιχείρησης είναι ενταγμένο σε 
τρεις τομείς που υπάγονται στη διεύθυνση της επιχείρη¬ 
σης. 

Άρθρο 10 

Γενικός Διευθυντής - αρμοδιότητες 

Ο Γενικός ΔιευθυντήςτηςΔΕΥΑΔΘ πρόίσταται των υπη¬ 


ρεσιών της Επιχείρησης εξασφαλίζει την ομαλή λειτουρ¬ 
γία και φροντίζει: 

1. Την υλοποίηση των καταστατικών στόχων της Επιχεί¬ 
ρησης 

2. Την κατάρτιση του τεχνικού επενδυτικού προγράμμα¬ 
τος στην βάση χρονικού προγραμματισμού έτους, διετίας, 
τετραετίας, ως εισήγηση στο διοικητικό και το δημοτικό 
συμβούλιο για τις παρεμβάσεις που αφορούν την κατα¬ 
σκευή, επέκταση, και συντήρηση των δικτύων ύδρευσης 
και αποχέτευσης και των συναφών με αυτά εγκαταστάσε¬ 
ων, και κυρίως των εγκαταστάσεων βιολογικού καθαρι¬ 
σμού λημμάτων, το πρόγραμμα πρέπει απαραιτήτως να 
προβλέπει και τις πηγές χρηματοδότησης. 

3. Την υποβολή του ανωτέρω προγράμματος στο Διοι¬ 
κητικό Συμβούλιο προς έγκριση έναν τουλάχιστο μήνα 
πριν από την έναρξη του έτους. 

4. Την κατάρτιση του ετήσιου προϋπολογισμού εσόδων 
εξόδων της Επιχείρησης έναν τουλάχιστον μήνα πριν την 
έναρξη του επόμενου έτους, με τη συνεργασία της οικο¬ 
νομικής, διοικητικής, και τεχνικής υπηρεσίας. 

5. Την κατάρτιση απάτην οικονομική υπηρεσία του ετή¬ 
σιου απολογισμού εξόδων και της έκθεσης πεπραγμένων 
της επιχείρησης μέσα σε τρεις μήνες από τη λήξη κάθε 
έτους. 

6. Τις προτάσεις των αναγκαίων αναμορφώσεων και 
τροποποιήσεων στο πρόγραμμα των έργων και τον προϋ¬ 
πολογισμό εσόδων εξόδων με τη συνεργασία των επί μέ¬ 
ρους τμημάτων της επιχείρησης. 

7. Τον έγκαιρο προγραμματισμό από τις υπηρεσίες, της 
προμήθειας όλων των αναγκαίων υλικών λειτουργίας των 
εγκαταστάσεων και εκτέλεσης των διαφόρων έργων, με- 
ριμνώντας για την ποιότητα και τις συμφέρουσες τιμές 
αυτών, σύμφωνα με τις αποφάσεις και εντολές του Διοι¬ 
κητικοί Συμβουλίου, του Προέδρου καιτου ισχύοντος κα¬ 
νονισμού προμηθειών. 

8. Ο Γ.Δ. τηςΔΕΥΑΔΘευθύνεταιγιατην υλοποίηση των 
αποφάσεων του Δ.Σ. και των επιτροπών του άρθρου 5 & 3 
του Ν. 1069/1980 

9. Ο Γενικός Διευθυντής της ΔΕΥΑΔΘ εισηγείται προς 
το Δ.Σ.: 

Α) Την ανάθεση μελετών, έργων και προμηθειών, και 
του τρόπου εκτέλεσης σύμφωνα με τις ισχύουσες διατά¬ 
ξεις. 

Β) Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην επιχείρηση και γενικά όλες τις 
δυνατές μεταβολές που μπορούν να επέλθουν στην κινη¬ 
τή και ακίνητη περιουσία της επιχείρησης, καθώς και με¬ 
θόδους αξιοποίησης αυτής. 

Γ) Την προώθηση αγωγών, την άσκηση ενδίκων μέσων ή 
την παραίτηση από αυτά και την επιδίωξη συμβιβασμού. 

Δ) τη σύναψη δανείων, συμβάσεων, και προγραμματι¬ 
κών συμβάσεων για την ανάπτυξη της επιχείρησης. 

Ε) Τη συμμετοχή και τη συνεργασία φυσικών ή νομικών 
προσώπων ή ΟΤΑ ή επιχειρήσεων ΔΕΚΟ στη δαπάνη κα¬ 
τασκευής έργων τα οποία συμφωνείται να κατασκευάσει 
η επιχείρηση κατά προτεραιότητα όπως και για τους 
όρους συμμετοχής αυτής. 

3. Ο Γ ενικός Διευθυντής αποφασίζει: 

α) για την εκτέλεση των έργων ή προμηθειών και ανά¬ 
ληψης υποχρεώσεων εφ όσον η συνολική δαπάνη δεν 
υπερβαίνει το ποσό των 1.500 ευρώ το ποσό αυτό μπορεί 
να διαμορφώνεται με αποφάσεις του διοικητικού συμ- 

βουλίου, και πάντως δεν μπορεί να υπερβαίνει τις 3.000 
Ευρώ. 

Β) Για την τοποθέτηση του προσωπικού στις προβλεπό- 
μενες θέσεις σύμφωνα με τη νομοθεσία και τον παρόντα 
κανονισμό. 

Γ) για τη χορήγηση αδειών στο προσωπικό της Επιχεί¬ 
ρησης. 

5. Ο Γ ενικός Διευθυντής της Επιχείρησης 

α) Θεωρεί και υπογράφει τα εντάλματα πληρωμών και 
τις ημερήσιες ταμιακές καταστάσεις της Επιχείρησης. 

Β) Θεωρεί τα διάφορα τιμολόγια προμήθειας εργαλεί¬ 
ων, υλικών, υπηρεσιών κλπ. πριν από την έκδοση ενταλ¬ 
μάτων πληρωμής, αφού προηγουμένως ζητήσει από τις 
αρμόδιες κατά περίπτωση υπηρεσίες αποδεικτικό παρα¬ 
λαβής και βεβαίωση ποιότητας, της τιμής, και τη συμφω¬ 
νία με τους όρους προμήθειας των εν λόγω πραγμάτων 
και υπηρεσιών, στα πλαίσια του συμφωνητικού. 

Η αρμοδιότητα αυτή μπορεί να εκχωρηθεί στον προϊ¬ 
στάμενο της Διοικητικής -Οικονομικής Υπηρεσίας, ύστε¬ 
ρα από έγκριση από πρόταση του Γ.Δ. και του Διοικητικού 
Συμβουλίου. 

Γ) Υπογράφει όλα τα έγγραφα υπηρεσιακού χαρακτή¬ 
ρα, τα έγγραφα αναλήψεως υποχρεώσεων, υπό την προ¬ 
ϋπόθεση ότι έχει εξουσιοδοτηθεί α'πο το Διοικητικό Συμ¬ 
βούλιο. 

Δ) Ασκεί όλες τις αρμοδιότητες και εξουσίες που απορ¬ 
ρέουν από τον Ν. 1069/80 και τους υπόλοιπους κανονι¬ 
σμούς και αυτές που εκχωρεί προς αυτόν το Διοικητικό 
Συμβούλιο και ο Πρόεδρος. 

6. Τον Γενικό Διευθυντή όταν απουσιάζει ή κωλύεται τον 
αναπληρώνει ο Προϊστάμενοςτων Τεχνικών ή Διοικητικών 
Υπηρεσιών, ανάλογα με το χαρακτήρα της υπόθεσης, 
ύστερα από απόφαση του Προέδρου της ΔΕΥΑΔΘ. 

7.0 Γ ενικός Διευθυντής Υποχρεούται να συγκαλεί τους 
Προϊσταμένους των Τμημάτων ή όλους του εργαζομέ¬ 
νους στο γραφείο του τουλάχιστον μία φορά την εβδομά¬ 
δα, αλλά και όταν κρίνει σκόπιμο προκειμένου να συζη¬ 
τούν για την πορεία των εργασιών, να συντονίζει, να επι¬ 
λύει τυχόν τεχνικά ή οικονομικά προβλήματα, και να τους 
ενημερώνει για τη μελλοντική πορεία της Επιχείρησης. 

Άρθρο 11 

Η ΤΕΧΝΙΚΗ ΥΠΗΡΕΣΙΑ - ΑΡΜΟΔΙΟΤΗΤΕΣ 
ΠΡΟΪΣΤΑΜΕΝΟΥ 

1.0 ΠροϊστάμενοςτωνΤεχνικώνΥπηρεσιώντης Επιχεί¬ 
ρησης προΐσταται όλων των τμημάτων που υπάγονται 
στην Τεχνική Υπηρεσία και συντονίζει τις εργασίες τους 
δίδοντας τις κατάλληλες οδηγίες προς τους υπεύθυνους 
των τμημάτων. 

2.0 Προϊστάμενος τωνΤεχνικώνΥπηρεσιώντης Επιχεί¬ 
ρησης κατανέμει και συντονίζει την απασχόληση όλων 
των τεχνικών συνεργείων, των μεταφορικών μέσων, των 
μηχανημάτων και των άλλων μηχανικών μέσων στα τμή¬ 
ματα, και τα εκτελούμενα έργα και εργασίες καθορίζο¬ 
ντας προτεραιότητες για κάθε εργασία. 

Επίσης ο Προϊστάμενος των Τεχνικών Υπηρεσιών έχο¬ 
ντας υπόψη τις ανάγκες των εκτελουμένων έργων, τις ει¬ 
σηγήσεις υπευθύνων και την προτεραιότητα εκτέλεσής 
τους, εισηγείται στον Γενικό Διευθυντή της ΔΕΥΑΔΘ για 
την εκμίσθωση μηχανημάτων,, μεταφορικών μέσων, κλπ, 


εφόσον τα μέσα της επιχείρησης δεν επαρκούν για την 
εκτέλεση των έργων στον χρόνο που έχει καθοριστεί. 

3. Ο Π ροϊστάμενος των Τεχνικών Υπηρεσιώντης Επιχεί¬ 
ρησης καταρτίζει με τη βοήθεια των υπευθύνων των τμη¬ 
μάτων που προΐσταται: 

Α) το ετήσιο κατασκευαστικό πρόγραμμα, το πρόγραμ¬ 
μα επέκτασης και συντήρησης των δικτύων ύδρευσης και 
αποχέτευσης, των βιολογικών καθαρισμών, και των συνα¬ 
φών με αυτά εγκαταστάσεων. 

β) Το ετήσιο πρόγραμμα πρόγραμμα επενδύσεων για το 
επόμενο έτος και τα επόμενα τέσσερα έτη αναφέροντας 
ενδεικτικά και το προβλεπόμενο κόστος αυτών. 

Τα παραπάνω στοιχεία (α και β προγράμματα) πρέπει 
να υποβάλλονται στο Γενικό Διευθυντή της Επιχείρησης 
τουλάχιστον 45 ημέρες πριν από την έναρξη του έτους ή 
του χρονικού διαστήματος που αφορούν. 

4. Ο Π ροϊστάμενος των Τεχνικών Υπηρεσιώντης Επιχεί¬ 
ρησης υποχρεούται να παρέχει εγκαίρως στον Γενικό Δι¬ 
ευθυντή τα απαραίτητα στοιχεία για την κατάρτιση του 
ετήσιου Προϋπολογισμού Εσόδων- Εξόδων. Επίσης υπο- 
χρεούται να παρέχει εγκαίρως Προϋπολογισμό υποχρε¬ 
ώσεων επομένου τριμήνου στην οικονομική υπηρεσία και 
τις απαραίτητες πληροφορίες για τις κατά εβδομάδα 
απαιτούμενες εκταμιεύσεις για τις πληρωμές του εκτε- 
λούμενου προγράμματος. 

5. Ο Π ροϊστάμενος των Τεχνικών Υπηρεσιώντης Επιχεί¬ 
ρησης παρακολουθεί και ελέγχει τη την δραστηριότητα 
των τμημάτων που προΐσταται, ώστε να είναι σύμφωνη με 
τις αποφάσεις του Διοικητικού Συμβουλίου, του Γ.Δ. και 
να είναι σύμφωνα με τους νόμους περί υγιεινής και ασφά¬ 
λειας στους χώρους εργασίας των εργαζομένων. 

Υποχρεούται να εισηγείται στον Γ.Δ. τη λήψη των κα¬ 
τάλληλων μέτρων προς αυτή την κατεύθυνση. 

Σε περίπτωση επείγοντος και προς αποτροπή κινδύνων 
για την ασφάλεια των εργαζομένων μπορεί να λαμβάνει 
τα απαραίτητα μέτρα ασφαλείας και να ενημερώνει τον 
Γενικό Διευθυντή το συντομότερο. Ο Προϊστάμενος των 
Τεχνικών Υπηρεσιώντης Επιχείρησης φροντίζει επίσης με 
τη βοήθεια των αρμοδίων, κατά περίπτωση υπευθύνων 
γιατηντήρηση των διατάξεωντης εργατικής νομοθεσίας, 
εισηγούμενος τη λήψη μέτρων. 

6. Ο Προϊστάμενος των Τεχνικών Υπηρεσιώντης επιχεί¬ 
ρησης φροντίζει και αναθέτει στο προσωπικό των τμημά¬ 
των την ευθύνη διαφύλαξης και συντήρησης των χρησι¬ 
μοποιούμενων από τις υπηρεσίες τεχνικών μέσων, όπως 
μηχανημάτων, εργαλείων, φορητών εργαλείων, μεταφο¬ 
ρικών μέσων, επιστημονικών οργάνων, σκευών, επίπλων 
κλπ. 

7. Τον Προϊστάμενο των Τεχνικών Υπηρεσιών της Επι¬ 
χείρησης όταν απουσιάζει ή κωλύεται, τον αναπληρώνει 
ένας από τους υπεύθυνους τμημάτων της Τ.Υ. μετά από 
απόφαση του Γ ενικού Διευθυντή. 

8. Ο Π ροϊστάμενος των Τεχνικών Υπηρεσιώντης Επιχεί¬ 
ρησης έχει την ευθύνη της αστυνόμευσης των δικτύων και 
εγκαταστάσεων ύδρευσης και αποχέτευσης, και εγκατα¬ 
στάσεων βιολογικών καθαρισμών σύμφωνα με το άρθρο 
24 του Ν. 1069 / 80. Την αρμοδιότητα αυτή μπορεί να την 
εκχωρήσει στους υπεύθυνους τμημάτων, με απόφασή 
του, έχοντας όμως την αντικειμενική ευθύνη. 

9. Το Διοικητικό Συμβούλιο της Επιχείρησης είναι δυνα¬ 
τόν να αναθέσει στον Προϊστάμενο των Τ.Υ. εκτός από τα 

παραπάνω και άλλα καθήκοντα στα πλαίσια της ειδικότη¬ 
τάς του. 

10. Ο Προϊστάμενος των Τεχνικών Υπηρεσιών της Επι¬ 
χείρησης εκπονεί μελέτες, εκτελεί ή επιβλέπει την εκτέ¬ 
λεση των έργων ύδρευσης - αποχέτευσης, και των άλλων 
σχετικών εγκαταστάσεων. 

11.0 Προϊστάμενος των Τεχνικών Υπηρεσιών της Επι¬ 
χείρησης μπορεί να αναθέτει μέρος των αρμοδιοτήτων 
του με απόφασή του στους υπευθύνους των τμημάτων 
ύστερα από έγκριση του Γενικού διευθυντή. 

12. Ο Προϊστάμενος των Τεχνικών Υπηρεσιών της Επι¬ 
χείρησης είναι υποχρεωμένος μία τουλάχιστον φορά την 
εβδομάδα να καλεί τους υπευθύνους τμημάτων προκει- 
μένου να ενημερώνεται για την πορεία των εργασιών κά¬ 
θε τμήματος να επιλύει τα μεταξύ των τμημάτων ανακύ- 
πτοντα προβλήματα και να συντονίζει τις ενέργειές τους. 

Άρθρο 12 

ΑΡΜΟΔΙΟΤΗΤΕΣ ΤΜΗΜΑΤΟΣ ΣΥΝΤΗΡΗΣΗΣ ΕΡΓΩΝ 

1. Το τμήμα Σ.Ε. είναι αρμόδιο για την εκτέλεση των ερ¬ 
γασιών συντήρησης των εγκαταστάσεων ύδρευσης ( δί¬ 
κτυα-δεξαμενές). 

2. Το τμήμα Σ.Ε. είναι αρμόδιογια την κατασκευή και τη 
σύνδεση με το δίκτυο ύδρευσης των νέων παροχών. 

3. Το τμήμα Σ.Ε. είναι αρμόδιο για την τεχνική εξακρί¬ 
βωση και κατάρτιση του προϋπολογισμού της σχετικής 
δαπάνης για διακλαδώσεις και συνδέσεις με το δίκτυο 
ύδρευσης και αποχέτευσης, ή μετατόπισης της σύνδεσης 
ύστερα από αίτηση του δημότη χρήστη. Επίσης καθορίζει 
και το κόστος των ανωτέρω εργασιών. 

4. Το τμήμα Σ.Ε. είναι αρμόδιο για τον εργαστηριακό 
έλεγχο και την ποιότητα του νερού και των λημμάτων που 
διοχετεύονται από τις εγκαταστάσεις του Βιολογικού κα¬ 
θαρισμού. 

5. Το τμήμα Σ.Ε. είναι γενικά αρμόδιο για την κατασκευή 
των έργων που του ανατίθεται. 

Άρθρο 13 

ΥΠΟΧΡΕΩΣΕΙΣ ΤΜΗΜΑΤΟΣ ΣΥΝΤΗΡΗΣΗΣ ΕΡΓΩΝ 

ΤοτμήμαΣ.Ε. υποχρεούται: 

Α) Να τηρεί πλήρες και ενημερωμένο το ημερολόγιο 
βλαβών και συντήρησης δικτύων και εγκαταστάσεων. 

Β) Να γνωστοποιεί στους καταναλωτές, το αργότερο 
εντός της επομένης εργάσιμης ημέρας, με σχετική ανα¬ 
λυτική κατάσταση, κάθε μεταβολή στους υδρομετρητές, 
όπως νέες συνδέσεις, και τοποθετήσεις υδρομέτρων, αλ¬ 
λαγή θέσης παλαιών υδρομέτρων, και άλλες αλλαγές. 

Γ) Να διαφυλάσσειτα δελτία εξαγωγής και τα δελτία πα¬ 
ραγγελιών για τα υλικά που χρησιμοποιήθηκαν σε κάθε 
ένα από τα έργα που εκτελέστηκαν. 

Δ) Να καταρτίζει αμέσως μετά το πέρας κάθε εργασίας 
ανακεφαλαιωτικό δελτίο κόστους και να το διαβιβάζει στο 
λογιστήριο της επιχείρησης. 

Ε) να τηρεί πλήρως ενημερωμένους τους τοπογραφι- 
κούς χάρτες στους οποίους είναι αποτυπωμένα τα δίκτυα 
ύδρευσης και αποχέτευσης, και των εγκαταστάσεων της 
επιχείρησης. 

Στ) Να φροντίζει για την άμεση επέμβαση με κατάλληλο 
συνεργείο σε περιπτώσεις βλαβών του δικτύου ύδρευσης 
και αποχέτευσης, προς αποκατάσταση της υδροδότησης 
και επισκευής γενικά των βλαβών. 


Άρθρο 14 

ΑΡΜΟΔΙΟΤΗΤΕΣ ΤΜΗΜΑΤΟΣ ΜΕΛΕΤΩΝ 
ΚΑΙ ΚΑΤΑΣΚΕΥΗΣ ΕΡΓΩΝ 

Το τμήμα Μελετών και κατασκευής έργων είναι αρμόδιο 
για: 

1. Την εκπόνηση των τεχνικών μελετών των υπό κατα¬ 
σκευή έργων την κατάρτιση των Προϋπολογισμών και τη 
σύνταξη των τευχών δημοπράτησης αυτών. 

2. Την εισήγηση στον Γ.Δ. της επιχείρησης σχετικά με 
τον τρόπο δημοπράτησης των έργων, τη διενέργεια των 
σχετικών διαγωνισμών και τις συ μβάσεις κατασκευής των 
έργων με τους εργολάβους. 

3. Την επίβλεψη, τον έλεγχο και την παραλαβή των τε¬ 
χνικών μελετών που εκπονούνται από τρίτους για λογα¬ 
ριασμό της υπηρεσίας. 

4. Την επίβλεψη τον έλεγχο και την παραλαβή των έρ¬ 
γων που εκτελούνται είτε με αυτεπιστασία, είτε με εργο¬ 
λάβο σύμφωνα με την ισχύουσα νομοθεσία. 

5. Την έγκαιρη κατάρτιση του τεχνικού προγράμματος 
κάθε έτους, αλλά και τετραετίας. 

6. Τη σύνταξη εφαρμογών και την τήρηση προδιαγρα¬ 
φών των κάθε φύσεως μελετών και έργων, καθώς και για 
τη λήψη και εφαρμογή των κατάλληλων μέτρων ασφαλεί¬ 
ας κατά την εκτέλεση των έργων. 

Άρθρο 15 

ΥΠΟΧΡΕΩΣΕΙΣ ΤΟΥ ΤΜΗΜΑΤΟΣ ΜΕΛΕΤΩΝ 
ΚΑΙ ΚΑΤΑΣΚΕΥΗΣ ΕΡΓΩΝ 

Ο προϊστάμενος του τμήματος Μελετών και κατασκευ¬ 
ής έργων υποχρεούται: 

1. να επιβλέπει και να ελέγχει την πορεία και την ποιότη¬ 
τα των εκπ ονουμένων από τρίτους μελετών και να μεριμνά 
για όλες τις διαδικασίες ανάθεσης και παραλαβής των με¬ 
λετών αυτών. 

2. Να συντάσσει τις απαιτούμενες τεχνικές μελέτες και 
τα τεύχη δημοπράτησης για την έγκαιρη δημοπράτηση 
και κατασκευή των έργων του προγράμματος. 

3. Να ελέγχει και επιβλέπει την εκτέλεση των έργων που 
κατασκευάζονται είτε με αυτεπιστασία είτε με εργολάβο 
ελέγχοντας τους περιοδικούς λογαριασμούς, δίνοντας 
κατασκευαστικές οδηγίες και φροντίζοντας για κάθε 
ενέργεια που απαιτείται για την έγκαιρη και ποιοτική κα¬ 
τασκευή των έργων. 

4. Να ελέγχει την πορεία της εκτέλεσης των έργων, την 
απορρόφηση των πιστώσεων, λαμβάνοντας κάθε ανα¬ 
γκαίο μέτρο για τη διόρθωση και την ανασύνταξη των 
αντίστοιχων χρονοδιαγραμμάτων και ποσών. 

5. Να τηρεί πλήρες και ενημερωτικό αρχείο με τα εκτε- 
λεσθέντα και υπό εκτέλεση έργα και με τις εκπονηθείσες 
ή εκπονούμενες μελέτες και με όλες τις συμβάσεις και πα¬ 
ρακολουθήματα αυτών. 

6. Να παραδίδει αμέσως με την περάτωση κάθε έργου 
δελτίο στο τμήμα συντήρησης έργων με όλα τα σχετικά 
στοιχεία των νεοκατασκευασθέντων δικτύων για την ενη¬ 
μέρωση των τοπογραφικών διαγραμμάτων. 

Άρθρο 16 

ΔΙΟΙΚΗΤΙΚΗ ΟΙΚΟΝΟΜΙΚΗ ΥΠΗΡΕΣΙΑ - 
ΑΡΜΟΔΙΟΤΗΤΕΣ 

Η Διοικητική Οικονομική υπηρεσία αποτελείται από το 
οικονομικό και το διοικητικό τμήμα. 

Το οικονομικό τμήμα είναι αρμόδιο: 

Α) για την καλή διαχείριση των χρηματικών διαθεσίμων 
όπως και για τη σωστή λειτουργία της ταμιακής Υπηρε¬ 
σίας. 

Β) Για την τήρηση των απαραίτητων λογιστικών στοιχεί¬ 
ων ή άλλων βιβλίων και την παρακολούθηση της κατά¬ 
στασης της κινητής και ακίνητης περιουσίας της επιχεί- 
ρησης. 

Γ) Γ ια την έγκαιρη βεβαίωση και είσπραξη όλων των 
εσόδωντης Επιχείρησης καιτη λήψη των κατάλληλων μέ¬ 
τρων εξασφάλισής τους. 

Δ) Γ ια την τήρηση των νομίμων και συμφώνων με τις 
αποφάσεις του Δ.Σ. διαδικασιών προμηθειών ώστε να 
εξασφαλίζονται τα συμφέροντα της επιχείρησης. 

Ε) Γ ια τη Λογιστική και διαχειριστική παρακολούθηση 
των αποθηκών της επιχείρησης 

Στ) Γ ια την παροχή κάθε σχετικής με την οικονομική λει¬ 
τουργία και διαχείριση στατιστική ή λογιστική πληροφο¬ 
ρία όπως και για τη διεκπεραίωση κάθε σχετικού θέματος. 

Το διοικητικό τμήμα είναι αρμόδιο: 

Α) Για όλα τα θέματα προσωπικού και 

Β) Για όλα τα θέματα της γραμματείας της επιχείρησης 
(Διαχείριση εγγράφων, αρχείο κλπ.) 

Άρθρο 17 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΔΙΟΙΚΗΤΙΚΗΣ - 
ΟΙΚΟΝΟΜΙΚΗΣ ΥΠΗΡΕΣΙΑΣ 

1. Ο προϊστάμενος της Διοικητικής Οικονομικής Υπηρε¬ 
σίας (Δ.Ο.Υ.) προΐσταταιτωντμημάτωνπου υπάγονται σε 
αυτήν και συντονίζει τις εργασίες τους, δίνοντας τις κα¬ 
τάλληλες οδηγίες προς τους υπευθύνους των τμημάτων 
αυτών. 

2. Ο προϊστάμενος της Διοικητικής Οικονομικής Υπηρε¬ 
σίας καταρτίζει και υποβάλει έγκαιρα στον Γ ενικό Διευθυ¬ 
ντή της Επιχείρησης τον ετήσιο Προϋπολογισμό Εσόδων 
- Εξόδων λαμβάνοντας υπόψη τις εισηγήσεις και τα στοι¬ 
χεία που έχει υποβάλει ο προϊστάμενος της Τεχνικής Υπη¬ 
ρεσίας στον Γ.Δ. της ΔΕΥΑΔΘ. 

3.0 Προϊστάμενος της Διοικητικής Οικονομικής Υπηρε¬ 
σίας καταρτίζει έγκαιρα για κάθε επόμενο τρίμηνο ταμει¬ 
ακό προγραμματισμό για τις κατά εβδομάδα προϋπολο- 
γιζόμενες εισπράξεις και πληρωμές αφού λάβει υπόψη 
του τα σχετικά με αυτές στοιχεία, που του παρέχει ο Προϊ¬ 
στάμενος των Τεχνικών Υπηρεσιών. 

4.0 Προϊστάμενος της Διοικητικής Οικονομικής Υπηρε¬ 
σίας παρακολουθεί και ελέγχει τη συμμόρφωση των τμη¬ 
μάτων που προίσταται προς τις αποφάσεις του Δ.Σ. και 
του Γ.Δ. της επιχείρησης. 

5.0 Προϊστάμενος της Διοικητικής Οικονομικής Υπηρε¬ 
σίας θεωρεί τα τιμολόγια των προμηθευτών κατά εξου¬ 
σιοδότηση του Γ ενικού Διευθυντή της επιχείρησης, ύστε¬ 
ρα από έγκριση του Διοικητικού Συμβουλίου. 

6.0 Προϊστάμενος της Διοικητικής Οικονομικής Υπηρε¬ 
σίας έχει την ευθύνη για την κατάρτιση του ημερήσιου ή 
εβδομαδιαίου προγράμματος πληρωμών και για την 
έγκαιρη απόδοση των πάσης φύσεως ληξιπρόθεσμων 
υποχρεώσεων της επιχείρησης (εισφορών φόρων και λοι¬ 
πών υπέρ τρίτων εισπράξεων) 

7.0 Προϊστάμενος της Διοικητικής Οικονομικής Υπηρε¬ 
σίας ευθύνεται για την έγκαιρη απογραφή και κατάρτιση 
του ισολογισμού και των οικονομικών καταστάσεων της 


επιχείρησης. Η ετήσια απογραφή των πάσης φύσεως πε¬ 
ριουσιακών στοιχείων της επιχείρησης πρέπει να έχει 
εκτελεστεί μέσα σε ένα μήνα από τη λήξη κάθε ημερολο¬ 
γιακού έτους και η κατάρτιση του ισολογισμού και των 
λοιπών οικονομικών καταστάσεων μέσα σε τρεις μήνες 
από τη λήξη κάθε ημερολογιακού έτους. 

8. Τον Προϊστάμενο της Δ.Ο.Υ όταν απουσιάζει ή κω¬ 
λύεται αναπληρώνει ο υπεύθυνος του λογιστηρίου, ύστε¬ 
ρα από απόφαση του Προέδρου της ΔΕΥΑΔΘ. 

9. Μέρος των αρμοδιοτήτων του ο Προϊστάμενος της 
Οικονομικής Υπηρεσίας μπορεί να αναθέσει με απόφασή 
του ύστερα από έγκριση του Γ.Δ. στους εργαζόμενους 
της υπηρεσίας του. 

Άρθρο 18 

ΑΡΜΟΔΙΟΤΗΤΕΣ ΤΟΥ ΟΙΚΟΝΟΜΙΚΟΥ ΤΜΗΜΑΤΟΣ 
ΣΧΕΤΙΚΕΣ ΜΕ ΤΟ ΤΑΜΕΙΟ 

Ο υπάλληλος που ορίζεται αρμόδιος για το ταμείο της 
επιχείρησης προίσταται του γραφείου και υποχρεούται: 

Α) Να διαφυλάσσει τα χρηματικά διαθέσιμα της επιχεί¬ 
ρησης με προσωπική του Ευθύνη. 

Β) Νατηρείτο βιβλίο Ταμείου, στο οποίο οφείλει να κα¬ 
ταχωρεί αναλυτικά όλες τις εισπράξεις και τις πληρωμές 
κάθε εργάσιμης ημέρας. 

Οι εισπράξεις και οι πληρωμές πραγματοποιούνται μό¬ 
νο βάσει αντιστοίχων γραμματίων και Ενταλμάτων που 
έχουν εκδοθεί, ελεγχθεί και θεωρηθεί, σύμφωνα με αυτά 
που ορίζει ο κανονισμός διαχείρισης. Στο τέλος κάθε ημέ¬ 
ρας γίνεται η συμφωνία του ταμείου, και προσδιορίζεται 
το υπόλοιπο των χρηματικών διαθεσίμων, που πρέπει να 
έχει ο υπάλληλος στο Χρηματοκιβώτιό του. 

Γ) Διαφυλάσσει στο χρηματοκιβώτιο της υπηρεσίας του 
τα χρηματικά διαθέσιμα από τις συναλλαγές της ημέρας, 
που δεν πρέπει να υπερβαίνουν το συνολικό ποσό που 
ορίζεται με απόφαση του διοικητικού Συμβουλίου. 

Δ) Τα γραμμάτια είσπραξης και τα εντάλματα πληρω¬ 
μής κάθε εργάσιμης ημέρας και μετά τη συμφωνία του 
υπολοίπου του Ταμείου, παρουσία υπευθύνου του λογι¬ 
στηρίου, παραδίδονται σ' αυτόν που υπογράφει στο περι¬ 
θώριο του βιβλίου ταμείου, ότι παρέλαβε όλα τα ταμιακά 
παραστατικά της ημέρας.. 

Ε) Υποχρεούται να δέχεται τον διαχειριστικό έλεγχο 
οποτεδήποτε από τον Προϊστάμενο της Δ.Ο.Υ. Επίσης ο 
Διευθυντής της ΔΕΥΑΔΘ υποχρεούται τουλάχιστον μία 
φορά κάθε μήνα να ελέγχει τη διαχείριση του ταμείου. 

Κατά τους ελέγχους αυτούς λαμβάνονται υπόψη και οι 
λογαριασμοί καταθέσεωντης επιχείρησης στιςτράπεζες. 

Στ) είναι υποχρεωμένος να καταχωρεί στο βιβλίο Ταμεί¬ 
ου τα γραμμάτια είσπραξης και τα εντάλματα πληρωμής 
που εκδίδονται για την απεικόνιση συμψηφιστικών ταμια¬ 
κών εγγράφων όπως πληρωμές με επιταγές, μεταφορά 
χρημάτων από τράπεζα σε τράπεζα, κτλ. Τα παραπάνω 
γραμμάτια και εντάλματα εκδίδονται για να διευκολύνεται 
η ενημέρωση του βιβλίου παρακολούθησης του προϋπο¬ 
λογισμού της ΔΕΥΑΔΘ. 

Ζ) Είναι υποχρεωμένος να διαφυλάσσει τα καθημερινά 
πρωτόκολλα καταμέτρησης τα οποία πρέπει μετά την 
υπογραφή τους να τα θέτει υπόψη του Γ.Δ. της επιχείρη¬ 
σης. 

Επίσης πρέπει να διαφυλάσσει το υπόλοιπο των μετρη¬ 
τών του ταμείου στο χρηματοκιβώτιό του. 




1242 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η) Οι επιταγές των τραπεζών πρέπει να φυλάσσονται 
στο Χρηματοκιβώτιο, η έκδοση και συμπλήρωση αυτών 
πρέπει να γίνεται από το λογιστήριο μαζί με την έκδοση 
του αντίστοιχου εντάλματος πληρωμής. 

Θ) Οπροϊστάμενοςτουταμείου αναπληρώνεται από ερ¬ 
γαζόμενο με απόφαση του Γενικού Διευθυντή. 

Κατά την ανάληψη των καθηκόντων του από τον ανα¬ 
πληρωτή γίνεται καταμέτρηση ταμείου και υπογράφεται 
πρωτόκολλο από τον αναπληρούμενο, τον αναπληρωτή 
και τον προϊστάμενο Της Δ.Ο.Υ. 

Άρθρο 19 

ΑΡΜΟΔΙΟΤΗΤΕΣ ΤΟΥ ΟΙΚΟΝΟΜΙΚΟΥ ΤΜΗΜΑΤΟΣ 
ΣΧΕΤΙΚΑ ΜΕ ΤΟ ΛΟΓΙΣΤΗΡΙΟ 

Το Οικονομικό τμήμα υποχρεούται: 

Α) Να τηρεί τα λογιστικά βιβλία, να εκδίδει και διαφυ- 
λάσσει τα απαραίτητα ταμιακά και συμψηφιστικά παρα¬ 
στατικά, να διαφυλάσσει και αρχειοθετείτο δικαιολογητι- 
κά στοιχεία των συναλλαγών της επιχείρησης, σύμφωνα 
με τις διατάξεις του νόμου και τον κανονισμό διαχείρισης. 

Β) Να εποπτεύει και να συντονίζει με τη βοήθεια ειδι¬ 
κευμένου προσωπικού αν υπάρχει, τις μηχανογραφικές 
εργασίες τις σχετικές με το λογιστήριο. 

Γ) Να συντάσσει τον ετήσιο ισολογισμό και τις άλλες οι¬ 
κονομικές καταστάσεις και να παρέχει στον προϊστάμενο 
της Δ. Ο. Υ. τα απαραίτητα στοιχεία για τη σύνταξη του 
προϋπολογισμού εσόδων εξόδων και των ταμιακών προ¬ 
γραμμάτων. 

Δ) Να ενημερώνει έγκαιρα τον προϊστάμενο της Δ.Ο.Υ. 
για τις προς τα ασφαλιστικά ταμεία και το Δημόσιο Υπο¬ 
χρεώσεις της επιχείρησης. 

Άρθρο 20 

ΑΡΜΟΔΙΟΤΗΤΕΣ ΟΙΚΟΝΟΜΙΚΟΥ ΤΜΗΜΑΤΟΣ 

ΣΧΕΤΙΚΑ ΜΕ ΤΙΣ ΠΡΟΜΗΘΕΙΕΣ ΚΑΙ ΤΗ ΔΙΑΧΕΙΡΙΣΗ 
ΤΗΣΑΠΟΘΗΚΗΣ 

1. Το οικονομικό τμήμα επιμελείται την τήρηση των δια¬ 
δικασιών για τις προμήθειες που προβλέπουν οι σχετικές 
διατάξεις της νομοθεσίας που διέπει την επιχείρηση, οι 
σχετικές αποφάσεις του Διοικητικού Συμβουλίου και ο κα¬ 
νονισμός διαχείρισης. 

2. Το οικονομικό τμήμα είναι αρμόδιο για τη σωστή δια¬ 
χείριση των πάσης φύσεως υλικών της επιχείρησης, για 
την σύμφωνα με τους όρους ποιότητα και ποσότητα κατά 
την παραλαβή, τηρείτο απαραίτητα διαχειριστικά βιβλία, 
διαφυλάσσει τα παραστατικά στοιχεία εισαγωγής και 
εξαγωγής των υλικών στις αποθήκες και γενικότερα φρο¬ 
ντίζει για την ευταξία και καθαριότητα των αποθηκών, δί¬ 
νοντας τις κατάλληλε οδηγίες στους αποθηκάριους. 

3. Ο Προϊστάμενος της Δ.Ο.Υ. υποχρεούται τουλάχι¬ 
στον μία φορά κάθε μήνα να ελέγχειτην ενημερότητα των 
διαχειριστικών βιβλίων της αποθήκης και να επαληθεύει 
με καταμέτρηση ορισμένα κατ' επιλογήν του αποθέματα 
υλικών. 

Άρθρο 21. 

ΑΡΜΟΔΙΟΤΗΤΕΣ ΤΟΥ ΟΙΚΟΝΟΜΙΚΟΥ ΤΜΗΜΑΤΟΣ 
ΣΧΕΤΙΚΑ ΜΕ ΤΗΝ ΕΞΥΠΗΡΕΤΗΣΗ ΤΩΝ ΚΑΤΑΝΑΛΩΤΩΝ 
ΚΑΙ ΤΙΣ ΔΗΜΟΣΙΕΣ ΣΧΕΣΕΙΣ 

Το οικονομικό τμήμα είναι αρμόδιο: 

1. Για τον έλεγχο των απαιτούμενων δικαιολογητικών 


για την παροχή νέων υδροληψιών, και την υπογραφή των 
αντίστοιχων συμβολαίων. 

2. Για την ομαλή και σε τακτά χρονικά διαστήματα εκτέ¬ 
λεση των εργασιών που απαιτούνται για την έκδοση των 
λογαριασμών του νερού (λήψη ενδείξεων υδρομέτρων, 
καταχώρηση στη μηχανοργάνωση κλπ.) 

3. Για την διαφύλαξη του αρχείου των καρτελών κάθε 
υδρολήπτη. 

4. Για την καθημερινή επαφή με τους καταναλωτές, 
απαντώντας στα αιτήματα, τα παράπονα, και προγραμ¬ 
ματίζοντας τις αιτήσεις για διακοπές νερού, επανασυνδέ¬ 
σεις, ελέγχους υδρομέτρων, διαρροές κλπ., σε συνεργα¬ 
σία με τους τεχνικούς. 

Επίσης είναι υπεύθυνο το οικονομικό τμήμα 

Α) για την ενημέρωση των καταναλωτών σε περίπτωση 
βλάβης ή έργων στα δίκτυα ύδρευσης. 

Β) για τη διευκόλυνση των καταναλωτών στις συναλλα¬ 
γές τους 

Γ) Γ ια την επιμέλεια έκδοσης του ενημερωτικού δελτίου 
και άλλων εντύπων. 

Άρθρο 22 

ΑΡΜΟΔΙΟΤΗΤΕΣ ΤΟΥ ΔΙΟΙΚΗΤΙΚΟΥ ΤΜΗΜΑΤΟΣ 

Το Διοικητικό τμήμα είναι αρμόδιο: 

Α) για τη διαδικασία πρόσληψης προσωπικού σύμφωνα 
με την ισχύουσα κάθε φορά νομοθεσία, ασφάλισης, μι¬ 
σθοδοσίας, απόλυσης και συνταξιοδότησηςτων απασχο- 
λουμένων από την επιχείρηση. Επίσης είναι αρμόδιο για 
την παρακολούθηση των απουσιών, αδειών και ασθενει¬ 
ών του απασχολούμενου προσωπικού και των σχετικών 
με αυτά θεμάτων. 

Β) Για την τήρηση των πρακτικών του Διοικητικού Συμ¬ 
βουλίου, τη διεξαγωγή και διεκπεραίωση της αλληλογρα¬ 
φίας της επιχείρησης, την τήρηση του πρωτοκόλλου, και 
του αρχείου της επιχείρησης και την εκτέλεση των σχετι¬ 
κών με τα παραπάνω εργασιών. 

Άρθρο 23 

ΥΠΟΧΡΕΩΣΕΙΣ ΔΙΟΙΚΗΤΙΚΟΥ ΤΜΗΜΑΤΟΣ: 

Το Διοικητικό Τμήμα Υποχρεούται: 

Α) Να τηρείτο φύλλα του μητρώου και ποιότητας όπως 
και τους υπηρεσιακούς φακέλους του απασχολουμένου 
στην επιχείρηση προσωπικού. 

Β) Να Παρακολουθεί τη μισθολογική εξέλιξη και τις με¬ 
ταβολές των εργαζομένων και να ελέγχει τις μισθολογι- 
κές καταστάσεις. 

Γ) Να διεξάγει τη σχετική με το προσωπικό αλληλογρα¬ 
φία, να τηρείτο αρχείο των συμβάσεων εργασίας και των 
συναφών με αυτές θεμάτων. 

Δ) Να επιμελείται την ασφάλιση του προσωπικού και να 
παρακολουθεί και να ελέγχει τις πάσης φύσεως άδειες, 
απουσίες, ποινές, κλπ του προσωπικού. 

Ε) Να φροντίζει για όλα τα σχετικά με το προσωπικό θέ¬ 
ματα, και να ενημερώνει τον Γ ενικό Διευθυντή. 

Στ) Να τηρεί τα πρακτικά του Διοικητικού Συμβουλίου, 
και να καταρτίζει αντίγραφα ή αποσπάσματα αυτών, 
ύστερα από εντολή του Προϊσταμένου της Δ.Ο.Υ. 

Ζ) Να τηρεί το πρωτόκολλο της επιχείρησης, να παρα¬ 
κολουθεί την τύχη των εισερχομένων εγγράφων και να 
συνεργάζεται εγκαίρως με τον Γενικό Διευθυντή για τις 
εκκρεμότητες. 

Άρθρο 1 

Σχέση εργασίας προσωπικού επιχείρησης 

1) Το προσωπικό που απασχολεί η επιχείρηση συνδέε¬ 
ται με αυτή με σχέση εξαρτημένης εργασίας (ορισμένου 
ή αορίστου χρόνου). 

2) Κατ’ εξαίρεση η επιχείρηση μπορεί να απασχολεί για 
ειδικές ανάγκες της, προσωπικό με σύμβαση έργου. 

Έτσι οι δυνατές σχέσεις εργασίας στην Επιχείρηση δια- 
κρίνονται σε: 

- σχέση εργασίας ιδιωτικού δικαίου αορίστου χρόνου 

- σχέση εργασίας ιδιωτικού δικαίου ορισμένου χρόνου 

- σύμβαση μίσθωσης έργου 

- έμμισθη εντολή (για δικηγόρους) 

Άρθρο 2 

Θέσεις εργασίας - Περιγραφή εργασίας 

θέση εργασίας αποτελεί ένα συγκεκριμένο σύνολο 
δραστηριοτήτωνπουεκτελούνται από ένα ή περισσότερα 
άτομα του αντίστοιχου επιπέδου εκπαίδευσης και εμπει¬ 
ριών από πρακτική άποψη. 

Οι θέσεις εργασίας δεν είναι απαραίτητο να καλύπτο¬ 
νται άμεσα, αλλά εξαρτάται από τα προγράμματα δράσης 
της επιχείρησης, την οικονομική της δυνατότητα και στις 
δυνατότητες που υπάρχουν στην εξεύρεση του κατάλλη¬ 
λου προσωπικού. 

Άρθρο 3 

Διάκριση θέσεων εργασίας 

1) Θέσεις εργασίας διοικητικών υπαλλήλων 

Οι διοικητικοί υπάλληλοι της επιχείρησης διακρίνονται 
από τη βαθμίδα της βασικής τους εκπαίδευσης ως ακο¬ 
λούθως και καταλαμβάνουν αντίστοιχες των προσόντων 
τους θέσεις εργασίας στην επιχείρηση. 

- ΠΕ Πανεπιστημιακής Εκπαίδευσης. 

-ΤΕ Τεχνικής Εκπαίδευσης. 

-ΔΕ Μέσης Εκπαίδευσης. 

-ΥΕ Υποχρεωτικής Εκπαίδευσης. 

Άρθρο 4 

Θέσεις υπευθύνων των διοικητικών ενοτήτων και Θέσεις 

ευθύνης. 

Στην επιχείρηση οι θέσεις του Γενικού Διευθυντή,των 
προϊσταμένων Υπηρεσιών ( Τεχνικής,Οικονομικής και 
Προμηθειών) και αυτών που με απόφαση του Διοικητικού 
Συμβουλίου θα οριστούν ως υπεύθυνοι αυτοτελών τμη¬ 
μάτων, αποτελούν θέσεις ευθύνης,τις οποίες το Διοικητι¬ 
κό Συμβούλιο μπορεί να τις καλύψει με απόφαση του, χω¬ 
ρίς καμία διαδικασία προκήρυξης, καθώς το προσωπικό 
αυτό δεν υπάγεται στις διατάξεις του Ν. 2527/97 και είναι 
εκτός των διαδικασιών πρόσληψης του υπόλοιπου προ¬ 
σωπικού. 

Άρθρο 5 

Οργανόγραμμα - Πλήρωση κενών θέσεων. 

Στο οργανόγραμμα της Επιχείρησης καθορίζονται τα 


τμήματα αυτής, στα οποία εντάσσονται όλοι οι εργαζόμε¬ 
νοι. 

Με απόφαση του Διοικητικού Συμβουλίου της Επιχείρη¬ 
σης καθορίζεται ο αριθμός των εργαζομένων σε κάθε τμή¬ 
μα και τα απαραίτητα αυτών προσόντα. Η πλήρωση των 
κενών θέσεων γίνεται με βάση τις ανάγκες του τμήματος 
και γενικά της Επιχείρησης, καθώς και των προσόντων 
που έχουν αρχικά καθοριστεί. 

Με απόφαση του Διοικητικού Συμβουλίου μπορεί να 
προσλαμβάνεται προσωπικό, ακόμα και καθ'υπέρβαση 
του ανωτάτου αριθμού,από επιδοτούμενα προγράμματα 
του Ο.Α.Ε.Δ. που προκηρύσσονται κάθε φορά, με αποδο¬ 
χή των όποιων επιδοτήσεων κ'εκτός των διαδικασιών πρό¬ 
σληψης προσωπικού. 

Άρθρο 6 

Τακτικό και έκτακτο προσωπικό-Συμβάσεις έργου 

Ως τακτικό προσωπικό ορίζεται εκείνο που καλύπτει τις 
πάγιες και διαρκείς ανάγκες της Επιχείρησης, συνδέεται 
με αυτήν με σχέση εργασίας ιδιωτικού δικαίου αορίστου 
χρόνου και καταλαμβάνει συγκεκριμένες θέσεις εργα¬ 
σίας. 

Το έκτακτο προσωπικό καλύπτει εποχιακές ή έκτακτες 
ανάγκες και μπορεί να συνδέεται με την Επιχείρηση με: 

- σχέση εργασίας ιδιωτικού δικαίου ορισμένου χρόνου. 

- σύμβαση μίσθωσης έργου. 

Οι συμβάσεις έργου, οι οποίες αφορούν συγκεκριμένο 
έργο, το οποίο πρέπει να ολοκληρωθεί σε συγκεκριμένο 
χρονικό διάστημα,με συγκεκριμένη αμοιβή, δεν υπάγο¬ 
νται στις διατάξεις του άρθρου 6 του Ν.2527/97, 

Από την απόφαση του Διοικητικού Συμβουλίου, το 
οποίο αναθέτει το συγκεκριμένο έργο, πρέπει να προκύ¬ 
πτει ότι αφορά έκτακτο έργο, για το οποίο η επιχείρηση 
δεν διαθέτει το απαραίτητο προσωπικό. 

Άρθρο 7 

Όργανα και διαδικασία πρόσληψης του διοικητικού 
προσωπικού. 

Η διαδικασία πρόσληψης του διοικητικού προσωπικού 
των κατηγοριών ΠΕ, ΤΕ, ΔΕ και ΥΕ, προβλέπεται στην πα¬ 
ράγραφο 3 του άρθρου 1 του Ν. 2527/97 και περιλαμβά¬ 
νει τις εξής ενέργειες: 

1. Απόφαση του Δ.Σ. της Επιχείρησης. 

2. Συγκρότηση από το Δ.Σ. της Επιχείρησης της Επι¬ 
τροπής για τη σύνταξη των πινάκων κατάταξης και επιλο¬ 
γής των υποψηφίων. 

3. Σύνταξη προκήρυξης (σύμφωνα με ειδικό έντυπο). 

4. Αποστολή της προκήρυξης στο ΑΣΕΠ προς έλεγχο, ο 
οποίος διενεργείται εντός αποκλειστικής προθεσμίας 10 
ημερών. Εάν παρέλθει άπρακτη η προθεσμία αυτή, τεκ- 
μαίρεται η σύμφωνη γνώμη του ΑΣΕΠ. 

5. Αποστολή του τελικού κειμένου της προκήρυξης από 
την Επιχείρηση στην εφημερίδα της Κυβερνήσεως στο ει¬ 
δικό τεύχος του ΑΣΕΠ. 

6. Δημοσίευση από την Επιχείρηση της προκήρυξης 
στον τύπο. 

7. Υποβολή αιτήσεων των ενδιαφερομένων εντός 15 
ημερών από την τελευταία δημοσίευση στον τύπο. 

8. Σύνταξη από την αρμόδια Επιτροπή της Επιχείρησης 
των πινάκων κατάταξης των υποψηφίων. 

9. Πρόσληψη από την Επιχείρηση του προσωπικού σύμ¬ 
φωνα με τα αποτελέσματα των πινάκων κατάταξης. 

10. Πρόσληψη από την Επιχείρηση του προσωπικού 
σύμφωνα με τα αποτελέσματα των πινάκων κατάταξης. 

11. Αποστολή των πινάκων κατάταξης στο ΑΣΕΠ, το 
οποίο δύναται μετά από έλεγχο αυτών, να ακυρώσει πρό¬ 
σληψη, αν θεωρήσει αυτήν παράνομη. Στην περίπτωση 
αυτή ο παρανόμως προσληφθείς απολύεται και λαμβάνει 
τις αποδοχές του έως την ημέρα της απόλυσης χωρίς κα¬ 
μία αποζημίωση. 

Άρθρο 8 

Όργανα και διαδικασία πρόσληψης του λοιπού 
προσωπικού. 

Και για το λοιπό προσωπικό αρμόδιο όργανο για την 
πρόσληψη είναι το Διοικητικό Συμβούλιο της Επιχείρη¬ 
σης. Με απόφαση του Δ.Σ. καθορίζεται ο αριθμός και ο 
τίτλος των θέσεων που πρόκειται να καλυφθούν. Με την 
ίδια απόφαση συστήνεται επιτροπή επιλογής, η οποία 
έχει την ευθύνη της διεκπεραίωσης της διαδικασίας πρό¬ 
σληψης. 

Η Επιτροπή υποχρεούται να κάνει προκήρυξη της θέ¬ 
σης. Η προκήρυξη που συντάσσει η Επιτροπή και εγκρίνει 
το Δ.Σ. ενδεικτικά περιλαμβάνει τα ακόλουθα: 

- τον αριθμό και τον τίτλο των θέσεων. 

- τα γενικά και ειδικά προσόντα των αιτήσεων. 

-τον τόπο και το χρόνο υποβολής των αιτήσεων. 

- τη διαδικασία επιλογής των υποψηφίων. 

- τα απαιτούμενα δικαιολογητικά που πρέπει να υπο¬ 
βάλλουν οι ενδιαφερόμενοι. 

Η προκήρυξη για την πλήρωση των θέσεων προαναφε- 
ρομένων κατηγοριών προσωπικού, πριν τη δημοσίευσή 
της εγκρίνεται ή τροποποιείται από το ΑΣΕΠ μέσα σε 10 
μέρες από την υποβολή σ’ αυτό του αντίστοιχου σχεδίου. 
Εάν η προθεσμία των δέκα ημερών παρέλθει άπρακτη 
τεκμαίρεται η σύμφωνη γνώμη του ΑΣΕΠ. 

Η προκήρυξη των θέσεων δημοσιεύεται υποχρεωτικά 
σε δύο τοπικές εφημερίδες, για δύο τουλάχιστον ημέρες, 
οι οποίες απέχουν μεταξύ τους χρονικό διάστημα 8 ημε¬ 
ρών και όπου αλλού κριθεί σκόπιμο από το Δ.Σ. Οι υπο¬ 
ψήφιοι εντός 10 τουλάχιστον εργασίμων ημερών από την 
τελευταία δημοσίευση της προκήρυξης, υποβάλλουν αι¬ 
τήσεις μετά καθορισμένα δικαιολογητικά. 

Μετά την πάροδο της προθεσμίας υποβολής των αιτή¬ 
σεων η Επιτροπή επιλογής: 

α) Παραλαμβάνειτις αιτήσεις των υποψηφίων. 

β) Ελέγχει τα τυπικά προσόντα των υποψηφίων, σύμ¬ 
φωνα με την προκήρυξη. 

γ) Με αιτιολογημένη απόφασή της απορρίπτει τις αιτή¬ 
σεις των υποψηφίων που θα αξιολογηθούν κατά τη διάρ¬ 
κεια της ατομικής συνέντευξης. 

δ) Αποφασίζει για τον τρόπο βαθμολόγησης των υπο¬ 
ψηφίων, το βαθμό βαρύτητας των κριτηρίων επιλογής και 
τη μέθοδο στάθμισήςτους. 

Μετά την απόρριψη των υποψηφίων που στερούνται 
των τυπικών προσόντων σύμφωνα με την προκήρυξη, κα¬ 
λούνται οι υποψήφιοι σε συγκεκριμένη ημέρα και ώρα να 
παρουσιαστούν στην Επιτροπή για σχετική συνέντευξη, 
προκειμένου η Επιτροπή να κρίνει τα ουσιαστικά προσό¬ 
ντα του υποψηφίου. 

Ως κριτήρια επιλογής των υποψηφίων θεωρούνται τα 


βασικά (απαραίτητα) και τα πρόσθετα ειδικά τυπικά προ¬ 
σόντα που προβλέπονται από τον κανονισμό και την προ¬ 
κήρυξη, καθώς και τα ουσιαστικά προσόντα που καθορί¬ 
στηκαν από την Επιτροπή. 

Για την τελική βαθμολόγηση των υποψηφίων λαμβάνε- 
ται υπόψη ο βαθμός αξιολόγησης των τυπικών προσό¬ 
ντων και ο βαθμός αξιολόγησης των ουσιαστικών προσό¬ 
ντων, που έλαβαν κατά τη συνέντευξη. 

Μετά το τέλος των προσωπικών συνεντεύξεων των υπο¬ 
ψηφίων αυτοί βαθμολογούνται από την Επιτροπή και κα¬ 
ταρτίζεται πίνακας στον οποίο φαίνεται η σειρά επιτυχίας 
του κάθε υποψηφίου. Η επιλογή γίνεται με βάση τον πίνα¬ 
κα αυτόν και τη σειρά προτεραιότητας των υποψηφίων. 

Ο αριθμός των προσλαμβανομένων δεν επιτρέπεται να 
είναι ανώτερος από αυτόν της προκήρυξης. 

Η πρόσληψη του προσωπικού αυτού ελέγχεται από το 
ΑΣΕΠ αυτεπάγγελτα ή κατ’ ένσταση υποψηφίων. Ο έλεγ¬ 
χος αναφέρεται στην τήρηση των διατάξεων του κανονι¬ 
σμού ή των αρχώντης δημοσιότητας, της διαφάνειας, της 
αντικειμενικότητας και της αξιοκρατίας. 

Άρθρο 9 

Γ ενικά τυπικά προσόντα 

Ο υποψήφιος κατά την ημέρα της επιλογής πρέπει να 
πληροί τα ακόλουθα προσόντα, 
α) να έχει συμπληρώσει το 18ο έτος της ηλικίας του 
β) να είναι κάτοικος ή δημότης του Δήμου Θιναλίων 
γ) να μην έχει καταδικαστεί για κλοπή, υπεξαίρεση, απά¬ 
τη εκβίαση, πλαστογραφία, απιστία, δωροδοκία, παράβα¬ 
ση καθήκοντος, και για εγκλήματα κατά των ηθών και συ¬ 
κοφαντική δυσφήμιση. 

δ) να μην τελεί υπό απαγόρευση ή δικαστική αντίληψη. 

Άρθρο 10 

Ειδικά Τ υπικά προσόντα 

Τα ειδικά τυπικά προσόντα προσδιορίζονται ως εξής: 
Καθορισμός βασικού τίτλου σπουδών και ειδικότητας 
Ο καθορισμός βασικού τίτλου σπουδών και ειδικότητας, 
προσδιορίζονται από τους βασικούς τίτλους σπουδών 
όπως καθορίζονται κάθε φορά από την ισχύουσα νομοθε¬ 
σία. 

Οι κατηγορίες είναι οι ακόλουθες: 

-ΠΕ Πανεπιστημιακής Εκπαίδευσης 
-ΤΕ Τεχνικής Εκπαίδευσης 
-ΔΕ Μέσης Εκπαίδευσης 
-ΥΕ Υποχρεωτικής εκπαίδευσης 
Καθορισμός ειδικών γνώσεων και εμπειρίας 
Σε πολλές περιπτώσεις η επιχείρηση μπορεί να χρειάζε¬ 
ται και άτομα πέραν του βασικού τίτλου σπουδών ενδει¬ 
κτικά αναφέρονται: 

- η γνώση ξένων γλωσσών 

- ο χειρισμός προγραμμάτων Η/Υ. 

- επαγγελματική εμπειρία. 

Προσόντα ειδικού επιστημονικού προσωπικού 
Όταν η Επιχείρηση μελλοντικά χρειαστεί ειδικό επιστη¬ 
μονικό προσωπικό το διοικητικό συμβούλιο μπορεί να κα¬ 
θορίζει τα κριτήρια για την πρόσληψη αυτού του προσω¬ 
πικού. 

Προσόντα Γ ενικού Διευθυντή 

Ο Γενικός Διευθυντής της Επιχείρησης πρέπει να είναι 
κάτοχος πτυχίου ανωτάτης σχολής τουλάχιστον, να έχει 

αποδεδειγμένα γνώση μιας γλώσσας της Ευρωπαϊκής 
Ένωσης, αποδεδειγμένη επαγγελματική εμπειρία και 
γνώση των θεμάτων της Τοπικής Αυτοδιοίκησης. 

Η επιλογή του Διευθυντή γίνεται εκτός διαδικασίας του 
Ν. 2527/97 και η παραμονή του στην Επιχείρηση είναι στη 
διακριτική ευχέρεια του διοικητικού Συμβουλίου της Επι¬ 
χείρησης. 

Άρθρο 11 

Ειδικά ουσιαστικά προσόντα 

Τα ουσιαστικά προσόντα κρίνονται στη διαδικασία αξιο¬ 
λόγησης των υποψηφίων κατά τη διάρκεια της ατομικής 
συνέντευξης και καθορίζονται με απόφαση της Επιτρο¬ 
πής Επιλογής, που εγκρίνεται από το Διοικητικό Συμβού¬ 
λιο. 

Άρθρο 12 

Πρόσθετα προσόντα 

Εκτός των γενικών και ειδικών προσόντων που αναφέ- 
ρονται στον παρόντα κανονισμό, στην προκήρυξη πρό¬ 
σληψης είναι δυνατόν να προβλέπονται πρόσθετα προ¬ 
σόντα 

Άρθρο 13 
Δικαιολογητικά 

Τα γενικά ειδικά προσόντα και τα ειδικά που αναφέρο- 
νται στον παρόντα κανονισμό πρέπει να αποδεικνύονται 
από τους υποψηφίους εγγράφως με αντίστοιχους τίτ¬ 
λους σπουδών και βεβαιώσεις αρμοδίων υπηρεσιών και 
φορέων (δημόσιων ή ιδιωτικών). 

Τα δικαιολογητικά που απαιτούνται για την απόδειξη 
αναφέρονται ρητώς και στην προκήρυξη. Πρέπει δε να 
κατατίθενται μέχρι την ημερομηνία λήξης της κατάθεσης 
των αιτήσεων στην ειδική επιτροπή της Επιχείρησης για 
τις προσλήψεις. 

Άρθρο 14 

Αριθμός προσωπικού- Θέσεις- προσόντα - κατάταξη 
θέσεων 

Οι Οργανικές θέσεις εργασίας καθώς και ο αντίστοιχος 
αριθμός θέσεων εργασίας, η κατάταξη των θέσεων αυτών 
και τα απαιτούμενα προσόντα για την κάλυψη των θέσεων 
αυτών είναι τα παρακάτω: 

Οργανική θέση _ Αριθμ. θέσεων 

Γενικός Διευθυντής _ 1 (μία) 

Προσόντα 

1. Πτυχίο ή δίπλωμα Ανώτατης Σχολής του Εσωτερικού ή 
Εξωτερικού ( με αναγνωρισμένο πτυχίο ή δίπλωμα από το 
Ελληνικό Δημόσιο) σε μια από τις ακόλουθες ειδικότητες: 

- Πολιτικός Μηχανικός 

- Υγειονολόγος Μηχανικός 

- Ηλεκτρολόγος 

- Μηχανολόγος Μηχανικός 

- Χημικός Μηχανικός 

- Οικονομολόγος 

- Νομικός 

- Πολιτικός Επιστήμονας 

2. Ιδιαίτερα προσόντα όπως εμπειρία σε θέματα ύδρευ¬ 
σης - αποχέτευσης και προστασίας του περιβάλλοντος ή 


αποδεικνυόμενη πολυετής προϋπηρεσία στη διαχείριση 
συστημάτων ύδρευσης -αποχέτευσης ή αποδεικνυόμενη 
εμπειρία σε κατασκευή -επίβλεψη υδραυλικών έργων ή 
αποδεικνυόμενη εμπειρία σε θέματα οικονομικού σχεδια- 
σμού ή διοίκηση επιχειρήσεων, συνεκτιμώνται και λαμβά- 
νονται υποχρεωτικά υπόψη. 

3. Να γνωρίζει μία από τις γλώσσες: Αγγλική, 
Γαλλική,Ιταλική, Γερμανική. 

4. Εμπειρία στη χρήση Η/Υ σαν μέσο οργάνωσης της 
Επιχείρησης. 

ΤΕΧΝΙΚΗ ΥΠΗΡΕΣΙΑ 
ΤΑΚΤΙΚΟ ΠΡΟΣΩΠΙΚΟ 

Οργανική θέση _ Αριθμ. θέσεων 

Προϊστάμενος Τεχνικής 

Υπηρεσίας _ 1 (μία) _ 

Προσόντα 

1. Δίπλωμα Μηχανικού Ανώτατης Σχολής εσωτερικού ή 
εξωτερικού σε μία από τις ακόλουθες ειδικότητες: 

- Πολιτικού Μηχανικού 

- Υγειονολόγου Μηχανικού 

- Μηχανολόγου Μηχανικού 

- Ηλεκτρολόγου Μηχανικού 

2. Εμπειρία σε θέματα ύδρευσης -αποχέτευσης και προ¬ 
στασίας υδάτινου περιβάλλοντος ή αποδεικνυόμενη προ¬ 
ϋπηρεσία στη διαχείριση συστημάτων ύδρευσης-αποχέ- 
τευσης ή αποδεικνυόμενη εμπειρία σε κατασκευή -επί¬ 
βλεψη υδραυλικών έργων. 

3. Γνώση μιας ξένης γλώσσας 

4. Γνώσεις Η/Υ. 

Οργανική θέση _ Αριθμ. θέσεων 

Διπλωματούχος Μηχανικός _ 2 (δύο) _ 

Απαραίτητα προσόντα 

1. Δίπλωμα Πολιτικού Μηχανικού ή Μηχανολόγου Μη¬ 
χανικού ή Χημικού Μηχανικού ή Υγιεινολόγου Μηχανικού 
ή Ηλεκτρολόγου Μηχανικού ή Χημικού Α.Ε.Ι. εσωτερικού 
ή εξωτερικού με πτυχίο αναγνωρισμένο από το Ελληνικό 
Δημόσιο. 

2. Γνώσεις Η/Υ 

3. Εμπειρία σε θέματα ύδρευσης -αποχέτευσης, βιολο¬ 
γικού καθαρισμού. 

4. Γνώση μίας ξένης γλώσσας. 

Οργανική θέση _ Αριθμ. θέσεων 

Τεχνολόγος Μηχανικός _ 1 (μία) _ 

Απαραίτητα προσόντα 

1. Πτυχιούχος Ανώτερης Σχολής Μηχανολόγων ή Ηλε- 
κτρολόγων ή Δομικών Έργων ή Πτυχίούχος Τεχνολόγος ( 
Τ.Ε.Ι. ή ΚΑ.Τ.Ε.Ε.) 

2. Επαρκής σχετική εμπειρία 

Προαιρετικά προσόντα: 

1. Γνώση μίας ξένης γλώσσας 

2. Γνώση στην οργάνωση εργοταξίου. 

Οργανική θέση _ Αριθμ. θέσεων 

Τεχνίτης Υδραυλικός _ 4 (τεσσερεις) 

Απαραίτητα προσόντα 

1. Πτυχίο Μέσης Σχολής ή πενταετή εμπειρία που ισο¬ 
δύναμοί με εξειδίκευση 

2. Ερασιτεχνική άδεια οδήγησης αυτοκινήτου. 


Οργανική θέση 

Αριθμ. θέσεων 

Τεχνίτης Ηλεκτρολόγος 

2 (δύο) 

Απαραίτητα προσόντα 


1. Άδεια αντίστοιχης κατηγορίας και ειδικότητας σύμ- 

φωνα με τις κείμενες διατάξεις. 


2. Σχετική έμπειρία. 


Οργανική θέση 

Αριθμ. θέσεων 

Εργάτης 

7 (επτά) 

Απαραίτητα προσόντα 


1 .Απολυτήριο Υποχρεωτικής Εκπαίδευσης ή Απολυτή- 

ριο Δημοτικού Σχολείου 


Οργανική θέση 

Αριθμ. θέσεων 

Καθαρίστρια 

1 (μία) 

Απαραίτητα προσόντα 


1 .Απολυτήριο Υποχρεωτικής Εκπαίδευσης ή Απολυτή- 

ριο Δημοτικού Σχολείου 


Οργανική θέση 

Αριθμ. θέσεων 

Οδηγός 

1 (μία) 


Απαραίτητα προσόντα 

1 .Απολυτήριο Δευτεροβάθμιας Εκπαίδευσης ή Υποχρε¬ 
ωτικής Εκπαίδευσης ή Απολυτήριο Δημοτικού Σχολείου 

2. Επαγγελματική άδεια οδήγησης Γή Β'κατηγορίας 

3. Σχετική εμπειρία 

Οργανική θέση _ Αριθμ. Θέσεων 

χειριστής _ 1 (μία) 

Απαραίτητα προσόντα 

1. Άδεια μηχανοδηγού -χειριστή έργων ομάδας Β'τάξης Δ' 

2. Ο ομώνυμος ή αντίστοιχος τίτλος ΙΕΚ ή Τεχνικού 
Επαγγελματικού Εκπαιδευτηρίου Α'ή Β'κύκλου σπουδών 
ή Ενιαίου Πολυκλαδικού Λυκείου ή Τεχνικών Επαγγελμα- 
τικώνΣχολών ή σχολών μαθητείας του ΟΑΕΔ 

3. Άδεια οδήγησης αυτοκινήτου ερασιτεχνική ή επαγ¬ 
γελματική 

ΕΚΤΑΚΤΟ ΠΡΟΣΩΠΙΚΟ 

θέση_Αριθμ. θέσεων 


Τεχνίτης Υδραυλικός 

2(δύο) 

Εργάτες 

4 (τέσσερεις) 

ΔΙΟΙΚΗΤΙΚΗ ΥΠΗΡΕΣΙΑ 

Οργανική θέση 

Αριθμ. θέσεων 

Διοικητική Υπάλληλος 

2(δύο) 


Απαραίτητα προσόντα 

1. Απόφοιτος Μέσης Εκπαίδευσης 

2. Γνώση χειρισμού Η/Υ 

3. Γνώση ξένης γλώσσας. 

ΤΜΗΜΑ ΠΡΟΜΗΘΕΙΩΝ 

Οργανική θέση _ Αριθμ.θέσεων 

Διοικητικός Υπάλληλος _ 1 (μία) 

Απαραίτητα προσόντα 
Όπως και των Διοικητικών 


ΟΙΚΟΝΟΜΙΚΗ ΥΠΗΡΕΣΙΑ 

Οργανική θέση _ Αριθμ. θέσεων 

Προϊστάμενος Οικονομικής 

Υπηρεσίας _ 1 (μία) _ 

Απαραίτητα προσόντα 

1. Πτυχίο ή δίπλωμα οικονομολόγου Α.Ε.Ι. εσωτερικού ή 
εξωτερικού αναγνωρισμένο από το Ελληνικό Δημόσιο 

2. Μέλος του Οικονομικού Επιμελητηρίου 

3. Διετής τουλάχιστον προϋπηρεσία σε υπεύθυνη θέση 
λογιστηρίου 

4. Γνώση μίας ξένης γλώσσας 

5. Εμπειρία στη χρήση Η/Υ 

6. Εμπειρία σε ανάλυση και εφαρμογή μηχανογραφικών 
συστημάτων 

Οργανική θέση _ Αριθμ. θέσεων 

Βοηθός λογιστή _ 2 (δύο) 

Απαραίτητα προσόντα 

1. Απόφοιτος ΙΕΚ ειδικότητας μηχανογραφημένου λογι¬ 
στηρίου ή ΤΕΕ τμήματος λογιστών ή απόφοιτος Μέσης 
Εκπαίδευσης 

2. Εμπειρία στη χρήση Η/Υ σε θέματα λογιστηρίου 

3. Εμπειρία ή σπουδές σε θέματα λογιστικής 

ΣΥΝΟΛΟ ΤΑΚΤΙΚΟΥ ΠΡΟΣΩΠΙΚΟΥ 27 (ΕΙΚΟΣΙ ΕΠΤΑ) 

ΣΥΝΟΛΟ ΕΚΤΑΚΤΟΥ ΠΡΟΣΩΠΙΚΟΥ 6 (ΕΞΙ) 

Άρθρο 15 
Σύναψη σύμβασης 

Μετά την παραπάνω διαδικασία, αφού εγκριθούν οι πί¬ 
νακες επιτυχόντων από το Διοικητικό Συμβούλιο ο επιτυ¬ 
χών υποψήφιος ειδοποιείται με απόδειξη (συστημένη επι¬ 
στολή ΡΑΧ κλπ) να παρουσιαστεί σε ορισμένο χρόνο και 
να υπογράψει τη σύμβαση εργασίας. 

Εάν ο επιτυχών δεν παρουσιαστεί στον καθορισμένο 
χρόνο θεωρείται ως μη αποδεχόμενος τη θέση, οπότε και 
προσλαμβάνεται ο αμέσως επόμενος κατά σειρά επιτυ¬ 
χίας στον πίνακα. 

Πριν από την υπογραφή της Σύμβασης ο ενδιαφερόμε¬ 
νος πρέπει να λάβει γνώση του κανονισμού αυτού, να ενη¬ 
μερωθεί ότι ο κανονισμός αυτός συμπληρώνει τη σύμβα¬ 
ση εργασίας, και να βεβαιώνει ενυπόγραφα την αποδοχή 
του. 

Τη σύμβαση εργασίας υπογράφει για την Επιχείρηση ο 
κατά νόμο εκπρόσωπος αυτής. 

Για κάθε εργαζόμενο τηρείται φάκελος, ο οποίος περι¬ 
λαμβάνει τα ατομικά του στοιχεία και την οικογενειακή 
του κατάσταση, καθώς και τα παραστατικά έγγραφα που 
αποδεικνύουν τους τίτλους σπουδών του εργαζομένου. 

Ο εργαζόμενος έχει το δικαίωμα να λαμβάνει γνώση του 
περιεχομένου του δικού του φακέλου όποτετο ζητήσει. 

Άρθρο 16: Ανάθεση καθηκόντων 

Μετά την πλήρωση των θέσεων των τμημάτων, ο υπεύ¬ 
θυνος του τμήματος αναθέτει τα καθήκοντα σε όσους 
στελεχώνουν το τμήμα. 

Η ανάθεση καθηκόντων γίνεται με βάση τις ανάγκες του 
τμήματος και τα γενικά και ειδικά προσόντα των εργαζο¬ 
μένων, τα οποία κρίνονται από τους υπευθύνους της Επι¬ 
χείρησης. 

Άρθρο 17 

Μεταθέσεις - Αποσπάσεις 

Ο υπεύθυνος του τμήματος σε συνεργασία με τον Διευ¬ 
θυντή της Επιχείρησης μπορεί να αναθέσει καθήκοντα 
στον εργαζόμενο σε άλλο τμήμα της Επιχείρησης στην 
έδρα της ή εκτός αυτής, πάντως εντός του Νομού της 
Κέρκυρας, χωρίς η μεταβολή αυτή να θεωρηθεί βλαπτική 
των όρων της σύμβασης. 

Για τη μετάθεση ή απόσπαση θα ληφθούν υπόψη η 
επαγγελματική κατάρτιση του εργαζομένου, οι σπουδές, 
η επαγγελματική του εμπειρία και οι δεξιότητές του, οι 
σπουδές, η οικογενειακή του κατάσταση και οι κοινωνικές 
του υποχρεώσεις. 

Άρθρο 18 

Άδειες εργαζομένων 

Υπό τις προϋποθέσεις της εργατικής νομοθεσίας χορη¬ 
γείται κάθε χρόνο κανονική άδεια στους εργαζόμενους. 
Το διοικητικό Συ μβούλιο έχειτο δικαίωμα να καθορίζει ενι¬ 
αίο χρόνο χορήγησης αδειών, σε όλους τους εργαζόμε¬ 
νους ή σε ομάδες εργαζομένων κατά τμήματα της Επιχεί¬ 
ρησης. 

Σε περίπτωση υπέρβασης της άδειας που χορηγήθηκε, 
ο εργαζόμενος θεωρείται ότι απουσιάζει αδικαιολόγητα, 
οπότε ισχύουν οι διατάξεις που προβλέπονται από αυτόν 
τον κανονισμό. 

Κανονική άδεια επίσης μπορεί να χορηγηθεί στον εργα¬ 
ζόμενο μετά από δική του αίτηση και την έγκριση του Δι¬ 
οικητικού Συμβουλίου, όταν δεν προκαλείται ζημία στην 
επιχείρηση. 

Άρθρο 19 

Ειδικές άδειες με αποδοχές 

Στους εργαζόμενους χορηγούνται ειδικές άδειε με απο¬ 
δοχές σύμφωνα με τις διατάξεις της εργατικής Νομοθε¬ 
σίας, και επίσης στις παρακάτω περιπτώσεις: 

α) γάμος του εργαζόμενου 6 εργάσιμες ημέρες. 

β) θάνατος συγγενούς πρώτου βαθμού 2 εργ. ημέρες. 

γ) τοκετός συζύγου 2 εργάσιμες ημέρες. 

δ) γονική μέριμνα 2 εργάσιμες ημέρες. 

Ο αριθμός των εργασίμων ημερών αδείας που προανα- 
φέρεται για κάθε μία από τις παραπάνω περιπτώσεις χο¬ 
ρηγείται με την επίκληση, την προσκόμιση και τον μετέ- 
λεγχο στοιχείων που αποδεικνύουντο εκάστοτε περιστα¬ 
τικό. 

Παράταση των παραπάνω καθορισμένων εργάσιμων 
ημερών αδείας είναι δυνατή μόνο κάτω από ειδικές συν¬ 
θήκες που κρίνονται από την Επιχείρηση που καθορίζει 
και τη διάρκεια της παράτασης. 

Άρθρο 20 

Προαγωγές προσωπικού 

Οι προαγωγές γίνονται αποκλειστικά με βάση τις ανά¬ 
γκες της Επιχείρησης. 

Άρθρο 21 

Δύση σχέσης εργασίας 

Η Σύμβαση Εργασίας του εργαζόμενου με την Επιχεί¬ 
ρηση λύεται όταν συντρέχουν ενδεικτικά οι παρακάτω λό¬ 
γοι, και όχι περιοριστικά. 


α) Με το θάνατο του εργαζομένου. 

β) Με καταγγελία της σύμβασης εργασίας από τον ερ¬ 
γαζόμενο. 

γ) Με καταγγελία της σύμβασης εργασίας από την Επι¬ 
χείρηση. 

Γ ια αδικαιολόγητη ή αυθαίρετη απουσία του εργαζόμε¬ 
νου από την εργασία του πέρα από τρεις ημέρες, οπότε 
θεωρείται ότι λύεται η σύμβαση εργασίας με υπαιτιότητα 
του εργαζομένου. 

Η αδικαιολόγητη ή αυθαίρετη απουσία έστω και μικρό¬ 
τερη από τρεις ημέρες που γίνεται κατ’ επανάληψη, μπο¬ 
ρεί να θεωρηθεί βασικός λόγος για την καταγγελία της 
σύμβασης εργασίας από την Επιχείρηση. 

Η καταγγελία της σύμβασης εργασίας είτε εκ μέρους 
της Επιχείρησης είτε του εργαζομένου γίνεται σύμφωνα 
με τις διατάξεις της ισχύουσας εργατικής νομοθεσίας και 
σύμφωνα με τους όρους που προβλέπονται από την ατο¬ 
μική σύμβαση εργασίας. 

Άρθρο 22 
Διαθεσιμότητα 

Η Επιχείρηση σύμφωνα με την κείμενη εργατική νομο¬ 
θεσία, μπορεί σε περίπτωση περιορισμού των οικονομι¬ 
κών της δραστηριοτήτων, αντί της καταγγελίας της σύμ¬ 
βασης εργασίας να θέσει το προσωπικό της σε διαθεσι¬ 
μότητα, που δεν μπορεί να υπερβεί σε σύνολο τρεις μήνες 
για κάθε χρόνο. 

Όσον αφορά τις αποδοχές κατά το χρόνο της διαθεσι¬ 
μότητας, την ανάκληση, την άδεια και την προσμέτρηση 
του χρόνου διαθεσιμότητας ισχύουν οι διατάξεις της ερ¬ 
γατικής νομοθεσίας. 

Άρθρο 23 

Εργασία εκ περιτροπής 

Η Επιχείρηση έχειτο δικαίωμα να συμφωνήσει με όλους 
ή ορισμένους από τους εργαζόμενου της, κατά την πρό¬ 
σληψη ή μεταγενέστερα, εργασία εκ περιτροπής. Η πα¬ 
ραπάνω συμφωνία πρέπει να γίνει εγγράφως διαφορετι¬ 
κά δεν ισχύει. 

Στη συμφωνία αυτή πρέπει να ορίζονται οι ημέρες και οι 
ώρες που θα εργάζονται οι εργαζόμενοι που θα μετέχουν 
στην εκ περιτροπής εργασία, οι αμοιβές κτλ. Κατά τα λοι¬ 
πά ισχύουν οι διατάξεις της εργατικής νομοθεσίας. 

Άρθρο 24 
Τόπος εργασίας 

Τόπος εργασίας θεωρείται ο τόπος που έχει τα γραφεία 
της η επιχείρηση και πάντως μέσα στα όρια του Δήμου Θι- 
ναλίων. Ο εργαζόμενος είναι υποχρεωμένος να παρέχει 
την εργασία του σε οποιοδήποτε χώρο παρέχει τις υπη¬ 
ρεσίες της η Επιχείρηση και πάντως μέσα στα όρια του 
Νησιού της Κέρκυρας και κατά την κρίση της με τους πε¬ 
ριορισμούς των διατάξεων της ισχύουσας Εργατικής Νο¬ 
μοθεσίας. 

Επίσης σύμφωνα με την καλή πίστη και για την προαγω¬ 
γή των δραστηριοτήτων της επιχείρησης ο εργαζόμενος 
δεν μπορεί να αρνηθεί εκτός έδρας και εκτός Νομού ακό¬ 
μη αποστολές, για εύλογο χρονικό διάστημα, αφού του 
καλύψει τα έξοδα η Επιχείρηση. 

Άρθρο 25 
Χρόνος εργασίας 

Οι ώρες απασχόλησης ορίζονται από την εργατική νο¬ 
μοθεσία. Ο εργαζόμενος μπορεί να συμφωνήσει μερική 
απασχόληση. 

Οι ώρες έναρξης και λήξης της εργασίας του προσωπι¬ 
κού ορίζονται από τον γενικό διευθυντή ανάλογα με τις 
συνθήκες και τις ανάγκες της επιχείρησης, τηρούμενων 
των διατάξεων της Εργατικής Νομοθεσίας. 

Άρθρο 26 

Υπερωρίες 

Η απασχόληση του προσωπικού από την Επιχείρηση πέ- 
ραντου ανωτάτου χρονικού ορίου θεωρείται υπερωριακή 
απασχόληση. 

Εργασία υπερωριακή επιτρέπεται σύμφωνα με την ισχύ- 
ουσα εργατική νομοθεσία στις ακόλουθες περιπτώσεις 
και σε σχέση με τη φύση των εργασιών της επιχείρησης. 

α) Επείγουσα φύση εργασιών παροδικού χαρακτήρα ή 
εξαιρετικά επείγουσας ανάγκης για την εξυπηρέτηση του 
κοινού. 

β) Προπαρασκευαστικές ή συμπληρωματικές εργασίες 
που από τη φύση τους εκτελούνται πέρα από το χρονικό 
όριο ημερήσιας εργασίας που έχει καθοριστεί. 

γ) Σε περίπτωση αναπλήρωσης ωρών που χάθηκαν λό¬ 
γω αιτιών ανωτέρας βίας ή εκτάκτων τοπικών συνθηκών. 

Το επιτρεπόμενο όριο υπερωριακής απασχόλησης οι 
προϋποθέσεις και η αμοιβή καθορίζονται από την εκά- 
στοτε ισχύουσα εργατική νομοθεσία. 

Άρθρο 27 
Αργίες 

Αργίες είναι οι κατά το Νόμο υποχρεωτικές δηλαδή η 
25η Μαρτίου, η Δευτέρα ημέρα του Πάσχα, η πρώτη 
Μάίου, η 15η Αυγούστου, η 28η Οκτωβρίου και η 25η Δε¬ 
κεμβρίου. 

Το Διοικητικό Συμβούλιο μπορεί επίσης να καθορίσει 
αργίες για τις δύο τοπικές εορτές ήτοι την 12η Δεκεμβρί¬ 
ου και την 21η Μαίου και μία ακόμη Δημοτική Εορτή στο 
Δήμο Θιναλίων. 

Άρθρο 28 

Απουσίες 

Ο εργαζόμενος δεν επιτρέπεται αδικαιολόγητα και αυ¬ 
θαίρετα να απουσιάζει από την εργασία του για διάστημα 
πέραν των τριών ημερών. 

Η παράβαση των ανωτέρω αποτελεί λύση της σύμβα¬ 
σης με υπαιτιότητάτου. 

Άρθρο 29 

Ασθένειες 

Κάθε εργαζόμενος που εμποδίζεται να προσέλθει στην 
εργασία του λόγω ασθένειας, οφείλει να ειδοποιήσει αμέ¬ 
σως την Επιχείρηση για την αδυναμία του να εργαστεί. 

Στη συνέχεια πρέπει να προσκομίσει βεβαιωτικό έγγρα¬ 
φο, για την ασθένειάτου από το γιατρό του φορέα που εί¬ 
ναι ασφαλισμένος. 

Παράληψη της αναγγελίας και στη συνέχεια αποχή από 
την εργασία, εφ’ όσον γίνεται από πρόθεση μπορεί να 


αποτελέσει σπουδαίο λόγο για την καταγγελία της σύμ¬ 
βασης εργασίας από μέρους της Επιχείρησης χωρίς υπο¬ 
χρέωση καταβολής αποζημίωσης. 

Άρθρο 30 

Αποδοχές λόγω ασθένειας 

Ο εργαζόμενος που εμποδίζεται να εργαστεί λόγω 
ασθένειας, εάν δεν έχει συ μπληρώσει 10 ημέρες στην Επι¬ 
χείρηση από την πρόσληψή του δεν δικαιούται μισθό. Αν 
έχει συμπληρώσει δεκαήμερο αλλά όχι έτος δικαιούται το 
ήμισυ του μισθού. 

Μετά τη συμπλήρωση ενός έτους δικαιούται μισθό κα¬ 
νονικό για ασθένεια διάρκειας ενός μήνα. Η Επιχείρηση 
έχει το δικαίωμα να εκπέσει από το ποσό των ανωτέρω 
αποδοχών κάθε ποσό που θα ήθελε ωφεληθεί ο εργαζό¬ 
μενος σύμφωνα με την ισχύουσα εργατική νομοθεσία. 

Για τις τρεις πρώτες ημέρες η Επιχείρηση υποχρεούται 
να καταβάλλει στον εργαζόμενο το ήμισυ του 1/25 του μι¬ 
σθού του για κάθε ημέρα ασθένειας. 

Από τηντέταρτη ημέρα αναλαμβάνει την επιδότηση του 
εργαζομένου το ΙΚΑ η δε επιχείρηση υποχρεούται να κα¬ 
ταβάλει τη διαφορά μεταξύ του 1/25 του μισθού και ημε¬ 
ρήσιας επιδότησης του ΙΚΑ. 

Η υποχρέωση αυτή της επιχείρησης φθάνει μέχρι τις 
αποδοχές του ήμισυ ή ολόκληρου του μήνα σύμφωνα με 
τα ανωτέρω. 

Άρθρο 31 

Μισθολογικό σύστημα 

Η Επιχείρηση μπορεί να εφαρμόσει ιδιαίτερο μισθολο- 
γικό σύστημα τηρουμένων των διατάξεων της Εργατικής 
Νομοθεσίας. Μπορεί επίσης να εκπονήσει σύστημα αξιο¬ 
λόγησης των εργαζομένων που θα εξαρτηθεί από το μι- 
σθολογικό σύστημα. 

Άρθρο 32 

Τακτικές αποδοχές 

Στους εργαζόμενους καταβάλλονται τακτικές αποδο¬ 
χές τουλάχιστον ίσες με τις νόμιμες. Σε περίπτωση κατα¬ 
βολής αποδοχών ανωτέρων από τις νόμιμες ορίζεται ότι 
στο πέραν από το νόμιμο μισθό καταβαλλόμενο τμήμα πε¬ 
ριλαμβάνεται κάθε τυχόν αξίωση του εργαζομένου, από 
οποιοδήποτε λόγο και αν προέρχεται, εφ’ όσον μπορεί νό¬ 
μιμα να συμψηφιστεί (π.χ. αξιώσεις λόγω πολυτεκνίας οι¬ 
κογενειακά βάρη, επιδόματα θέσεων κ.λ.π.). 

Οι αποδοχές των εργαζομένων καταβάλλονται σε τόπο, 
χρόνο και με τρόπο, που ορίζεται από την Επιχείρηση, η 
οποία υποχρεούται να τηρεί την ισχύουσα Εργατική Νο¬ 
μοθεσία. 

Άρθρο 33 

Έκτακτες αποδοχές 

Σε εργαζόμενο που αναλαμβάνει προσωρινά πρόσθετα 
καθήκοντα, μπορεί η Επιχείρηση να καταβάλλει έκτακτες 
αποδοχές σε ύψος εύλογο και ανάλογο με την πρόσθετη 
εργασία και σύμφωνα με τη διαδικασία που η ίδια ορίζει. 

Άρθρο 34 

Ενημέρωση - Πληροφόρηση 

Η Αρχή της διαφάνειας των εργασιακών σχέσεων υλο- 

ποιείται από την Επιχείρηση με την τακτική για σφαιρική 
ενημέρωση των εργαζομένων και των εργατικών σωμα¬ 
τείων που εκπροσωπούνται σ’ αυτήν, σχετικά με την πο¬ 
ρεία και τα προβλήματα των εργαζομένων και με την πλη¬ 
ροφόρηση των εργαζομένων της Επιχείρησης. 

Άρθρο 35 
Κοινωνική πολιτική 

Η Επιχείρηση αναπτύσσει στα πλαίσια των δυνατοτή¬ 
των της κοινωνική πολιτική με τους παρακάτω στόχους: 

α) την ενίσχυση του πλέγματος της κοινωνικής ασφάλει¬ 
ας των εργαζομένων καιτωνοικογενειώντους. Στοντομέα 
αυτό επιδιώκεται η κάλυψη εκτάκτων ασφαλιστικών ανα¬ 
γκών μεμονωμένων εργαζομένων ή μελών των οικογενει¬ 
ών τους, καθώς και η κάλυψη πρόσθετων ασφαλιστικών 
αναγκών των εργαζομένων και των οικογενειών τους. 

β) Την ενίσχυση των κοινωνικών δραστηριοτήτων των 
εργαζομένων καιτωνοικογενειώντους. Στοντομέα αυτόν 
επιδιώκεται η ενθάρρυνση και ενίσχυση πολιτιστικών, επι¬ 
μορφωτικών, αθλητικών και άλλων μορφών κοινωνικής 
δραστηριότητας που αναπτύσσονται από ομάδες εργα¬ 
ζομένων, προάγουν τη συνεργασία μεταξύ τους και συμ¬ 
βάλλουν στην ανύψωση της ποιότητας της ζωής τους. 

γ) Η Επιχείρηση ιεραρχεί αυστηρά τις δραστηριότητες 
της στους τομείς της κοινωνικής πολιτικής με βάση τους 
υλικούς και ανθρώπινους πόρους που διαθέτει και το βά¬ 
ρος των διαφόρων αναγκών των εργαζομένων. Σε καμία 
περίπτωση πόροι της κοινωνικής πολιτικής της Επιχείρη¬ 
σης δεν διατίθενται για δραστηριότητες άσχετες προς 
τους παραπάνω στόχους και χωρίς ιεράρχηση σύμφωνα 
με τα παραπάνω κριτήρια, ούτε για άμεση ή έμμεση υπο¬ 
κατάσταση καθαρά χρηματικών παροχών στους εργαζο¬ 
μένους. 

Η Επιχείρηση για την επίτευξη των παραπάνω στόχων 
της, συνεργάζεται με τους εργαζόμενους σε αυτήν για τη 
διάθεση των πόρων της κοινωνικής πολιτικής και την ιε¬ 
ράρχηση των αναγκών των εργαζομένων. 

Άρθρο 36 

Συμμετοχή των εργαζομένων 

Η Επιχείρηση θεωρεί ότι η συμμετοχή των εργαζομένων 
είναι βασική αρχή που: 

- οδηγεί στον επαναπροσδιορισμό του εργαζόμενου σε 
σχέση με την εργασία του και ανοίγει το δρόμο προς την 
άσκηση επιρροήςτου εργαζόμενου προς τη συναπόφαση 
και 

- συμβάλλει παράλληλα στη βελτίωση της αποτελεσμα- 
τικότητας της Επιχείρησης. 

Η Επιχείρηση υλοποιεί την αρχή της συμμετοχής με την 
εφαρμογή των σχετικών διατάξεων και με την εισαγωγή 
διατάξεων στον παρόντα κανονισμό και με την εισαγωγή 
θεσμών συλλογικής και ατομικής συμμετοχής των εργα¬ 
ζομένων. 

Άρθρο 37 

Θεσμοί συλλογικής συμμετοχής - συνελεύσεις 

Η Επιχείρηση μπορεί να συγκαλεί γενικές συνελεύσεις 
των εργαζομένων ή συνελεύσεις κατά τμήματα με στόχο 
την πληρέστερη ενημέρωση των εργαζομένων σε θέματά 
τους, καθώς και σε γενικότερα θέματα της Επιχείρησης 
με την ανταλλαγή απόψεων πάνω σ’ αυτά. 


Η διαδικασία και ο επακριβής προσδιορισμός των λε¬ 
πτομερειών αποφασίζονται από την Επιχείρηση και εκ¬ 
πρόσωπο των εργαζομένων. 

Άρθρο 38 

Δικαιώματα εργαζομένων 

Ο εργαζόμενος έχει όλα τα δικαιώματα που απορρέουν 
από τις διατάξεις της κείμενης νομοθεσίας, από τις Συλ¬ 
λογικές Συμβάσεις Εργασίας τις διαιτητικές αποφάσεις 
κτλ, από τον κανονισμό αυτόν από την ατομική σύμβαση 
εργασίας με την Επιχείρηση, καθώς και από αποφάσεις 
που πήρε μονομερώς η Επιχείρηση - και γνωστοποίησε 
στους εργαζόμενους με ανακοινώσεις, εγκυκλίους κλπ 
και εφ’ όσον δεν βρίσκονται σε αντίθεση με την ισχύουσα 
νομοθεσία τις Σ.Σ.Ε. και τις διαιτητικές αποφάσεις. 

Ο εργαζόμενος επίσης έχει το δικαίωμα για: 

α) ακρόαση από τον Διευθυντή 

β) υπεύθυνη ενημέρωση για θέματα που τον αφορούν 
προσωπικά, 

γ) να υποβάλλει παράπονα γραπτά ή προφορικά και να 
πάρει απάντηση μέσα σε 15 ημέρες από την Επιχείρηση 
σχετικά με τα παράπονα που υπέβαλε. 

Άρθρο 39 

Υποχρεώσεις των εργαζομένων 

Ο εργαζόμενος οφείλει: 

α) Να συμπεριφέρεται στον τόπο εργασίας έτσι, ώστε 
να δημιουργεί πνεύμα καλής συνεργασίας με συναδέλ¬ 
φους και υφισταμένους. 

β) Να εκτελεί την εργασία που του ανατίθεται με επιμέ¬ 
λεια και να ακολουθεί τις οδηγίες που του δίνονται από 
την Επιχείρηση. 

γ) Να εκτελεί, εφ’ όσον απαιτείται, οποιαδήποτε άλλη 
εργασία, πέραν από αυτήν που συνήθως εκτελεί, αν οι 
ανάγκες της Επιχείρησης το απαιτούν και η εργασία αυτή 
δεν επιφέρει βλαπτική μεταβολή των όρων της σύμβασης 
του εργαζόμενου και να εκπαιδεύεται σε κάθε νέα εργα¬ 
σία που αναπτύσσεται στην Επιχείρηση. 

δ) Να τηρεί εχεμύθεια για κάθε εμπιστευτική πληροφο¬ 
ρία προσωπικού ή επαγγελματικού χαρακτήρα που υπέ¬ 
πεσε στην αντίληψή του, λόγω της θέσεως και του επαγ¬ 
γέλματος του. 

ε) Ο κάθε εργαζόμενος στην Επιχείρηση δικαιούται να 
αναγγείλει εγκαίρως στην υπηρεσία κάθε κώλυμα για πα¬ 
ροχή εργασίας. Εάν το κώλυμα οφείλεται σε ασθένεια, ο 
εργαζόμενος οφείλει να προσκομίσει στην υπηρεσία βε¬ 
βαίωση ιατρού του οικείου ασφαλιστικού οργανισμού, 
στην οποία θα πιστοποιείται η ανικανότητα για εργασία, 
όπως και η πιθανή διάρκειά της. 

Δεν οφείλονται αποδοχές στον εργαζόμενο για μη πα- 
ρασχεθείσα εργασία από υπαιτιότητά του. Στις περιπτώ¬ 
σεις που κατά τις κείμενες διατάξεις δεν οφείλονται απο¬ 
δοχές στον εργαζόμενο, η περικοπή τους ενεργείται με 
πράξη του τμήματος διοίκησης, μετά από σχετική ειδοποί¬ 
ηση και ανακοινώνεται στον ενδιαφερόμενο με απόδειξη. 

Ο εργαζόμενος διατηρεί την αξίωση για αποδοχές εφ’ 
όσον κωλύεται να εργαστεί για "σπουδαίο λόγο" κατά τα 
ισχύοντα στην εργατική νομοθεσία. Οποιοδήποτε ποσό, 
το οποίο ο εργαζόμενος δικαιούται να λάβει κατά τη διάρ¬ 
κεια του κωλύματος, λόγω υποχρεωτικής ασφάλισης, εκ¬ 
πίπτει από τις οφειλόμενες αποδοχές. 

στ) Με την προϋπόθεση ότι δεν γίνεται κατάχρηση του 
διευθυντικού αξιώματος και ανάλογα με τις ανάγκες που 
παρουσιάζονται στην Επιχείρηση, ο Διευθυντής μπορεί να 
δώσει εντολή σε οποιονδήποτε εργαζόμενο, για την εκτέ¬ 
λεση και άλλης συμπληρωματικής εργασίας στην ίδια ή και 
σε διάφορες επιχειρησιακές μονάδες, προσφέροντας 
υπηρεσίες συναφείς με την ειδικότητα του και τα προσό- 
ντά του. Η παραπάνω εντολή δεν έχει χρονικά περιθώρια 
και αφήνεται στην κρίση του Διευθυντή της Επιχείρησης. 

Στην περίπτωση που ο εργαζόμενος αρνηθεί την εκτέ¬ 
λεση της παραπάνω συμπληρωματικής εργασίας αποφα¬ 
σίζει σχετικά το Δ.Σ. της Επιχείρησης. 

ζ) Το προσωπικό της Επιχείρησης πρέπει να γνωρίζει τις 
διατάξεις του παρόντος κανονισμού καθώς και τις οδη¬ 
γίες και εγκυκλίους της Επιχείρησης που αναφέρονται 
στα καθήκοντά του και δεν μπορεί κανείς να επικαλεστεί 
άγνοια του κανονισμού. 

Όταν ο εργαζόμενος νομίζει ότι η εντολή που του δόθη¬ 
κε είναι αντίθετη με το νόμο και τον παρόντα κανονισμό, 
οφείλει να ανακοινώσει γραπτά τις επιφυλάξεις του. Για 
κάθε αίτηση, ένσταση ή παράπονο θα πρέπει να απευθύ¬ 
νεται πάντα ιεραρχικά. 

Άρθρο 40 

Υποχρεώσεις υπεύθυνου τμήματος 

Ο υπεύθυνος τμήματος οφείλει: 

1. Να συμπεριφέρεται σε κάθε συνεργάτη με ευγένεια, 
να σέβεται την προσωπικότητα και την αξιοπρέπειά του, 
και να διατηρεί υψηλό επίπεδο συνεργασίας. 

2. Να καθοδηγεί, να συμβουλεύει, να επιβλέπει και να 
εκπαιδεύει τα μέλη του τμήματός του, ώστε να εκτελούν 
την εργασία τους στον καθορισμένο χρόνο με το σωστό 
συνδυασμό ποσότητας και ποιότητας στο μέτρο του δυ¬ 
νατού. 

3. Να εφαρμόζει τους Νόμους, τις διατάξεις και τους 
όρους αυτού του κανονισμού. 

4. Να μεριμνά για τη βελτίωση της αποδοτικότητας του 
τμήματόςτου. 

Άρθρο 41 

Υποχρεώσεις της Επιχείρησης 

Η Επιχείρηση οφείλει: 

1. Να τηρεί όλες τις διατάξεις της ισχύουσας εργατικής 
νομοθεσίας και τους όρους αυτού του κανονισμού. 

2. Να τηρεί απέναντι στους εργαζόμενους την αρχή της 
ίσης μεταχείρισης. 

3. Να παίρνει όλα τα ενδεδειγμένα μέτρα για την ασφά¬ 
λεια του προσωπικού. 

4. Να φροντίζει και να εξασφαλίζει στα πλαίσια των δυ¬ 
νατοτήτων της, στους εργαζόμενους την παροχή επαγ¬ 
γελματικών γνώσεων, καθώς και τις απαραίτητες δυνατό¬ 
τητες που θα τους επιτρέψουν να αναπτύξουν τις ικανό- 
τητές τους και την αποδοτικότητά τους, τόσο για το καλό 
της Επιχείρησης όσο και για την επαγγελματική τους εξέ¬ 
λιξη και την ανάπτυξη της προσωπικότητάς τους. 

5. Να φροντίζει να πληροφορεί τακτικά τους εργαζόμε¬ 
νους για θέματα προσωπικού και γενικότερα για θέματα 
της Επιχείρησης, εφ’ όσον τα θεωρεί απαραίτητα. 

6. Να μην αναμιγνύεται στη συνδικαλιστική δραστηριό¬ 
τητα των εργαζόμενων, και να βοηθά αυτούς στα πλαίσια 
των σχετικών νόμων. 


Άρθρο 42 

Διακριτική ευχέρεια της Επιχείρησης 

Η διεύθυνση της Επιχείρησης στα πλαίσια του νόμου, 
έχει τη διακριτική ευχέρεια της ελεύθερης ρύθμισης των 
σχέσεώντης με τους εργαζόμενους, εφ’ όσον η ρύθμιση 
αυτή δεν συγκρούεται με τις διατάξεις αυτού του κανονι¬ 
σμού και της ισχύουσας εργατικής νομοθεσίας και με 
συμφωνίες που έχει συνάψει η Επιχείρηση με τους εργα¬ 
ζόμενους. Το δικαίωμα αυτό περιλαμβάνει ενδεικτικά: 

α) Τον καθορισμό του αριθμού του προσωπικού που 
απασχολείται στην Επιχείρηση, 
β) Τον καθορισμό του αντικειμένου της εργασίας, 
γ) Τη διενέργεια προσλήψεων για τη συμπλήρωση του 
προσωπικού. 

δ) Την Προαγωγή τη μετάθεση και διακοπή της σχέσης 
εργασίας με τους εργαζομένους. 

ε) Την επιβολή των πειθαρχικών κυρώσεων και τη θέ¬ 
σπιση κανόνων και διαδικασιών για την καλύτερη λει¬ 
τουργία της Επιχείρησης. 

στ) Την εκπαίδευση του προσωπικού προς όφελος της 
Επιχείρησης και αυτών των ιδίων. 

Τα δικαιώματα αυτά ανήκουν αποκλειστικά στην Επιχεί¬ 
ρηση, που τα ασκεί χωρίς διακρίσεις έναντι οποιουδήπο- 
τε προσώπου, τηρώντας πάντα τις διατάξεις της κείμενη 
νομοθεσίας. 

Άρθρο 43 

Πειθαρχικά παραπτώματα 

1. Πειθαρχικό παράπτωμα συνιστά κάθε υπαίτια πράξη 
ή παράληψη του εργαζόμενου, που αποτελεί παράβαση 
υπηρεσιακού καθήκοντος, ή αντίκειται στην υπηρεσιακή 
τάξη ή είναι επιζήμια στα υλικά ή ηθικά συμφέροντα της 
Επιχείρησης. 

Το Υπηρεσιακό καθήκον των εργαζομένων και οι υπο¬ 
χρεώσεις που απορρέουν από αυτό, προσδιορίζονται 
από: 

α) Τις διατάξεις της κείμενης νομοθεσίας 
β) Τις διατάξεις του κανονισμού, τις εγκυκλίους και τις 
οδηγίεςτης Επιχείρησης και των αρμόδιων Οργάνωντης. 

γ) Τους κανόνες ασφαλείας που έχουν θεσπιστεί με 
τους τόπους που προβλέπει αυτό ο κανονισμός. 

δ) Τυχόν συμφωνίες μεταξύ Επιχείρησης και εργαζομέ¬ 
νων. 

ε) Την ατομική Σύμβαση εργασίας. 

Κάθε πειθαρχικό παράπτωμα τιμωρείται ανάλογα με 
την σοβαρότητάτου, σύμφωνα με τις διατάξεις αυτού του 
κανονισμού. 

2. Οι πράξεις, ενέργειες ή παραλήψεις που αναφέρο- 
νται στις παρακάτω παραγράφους αποτελούν πειθαρχικά 
παραπτώματα. 

α) Η εν γνώσει υποβολή ψευδούς δήλωσης προς την 
Επιχείρηση και η παράληψη αναφοράς κάθε μεταβολής 
της προσωπικής κατάστασης συμπεριλαμβανομένης και 
της αλλαγής της διεύθυνσης κατοικίας, ειδικά όταν η με¬ 
ταβολή συνεπάγεται μείωση των αποδοχών, 
β) Η Ψευδής αναγγελία σχετικά με ασθένεια, 
γ) Η προσφορά ή αποδοχή οποιουδήποτε ανταλλάγμα¬ 
τος για ανάθεση εργασίας προαγωγή τοποθέτηση σε ει¬ 
δική θέση και τόπο εργασίας ή, γενικά για επίτευξη συνο¬ 
λικότερων όρων απασχόλησης. 

δ) Η άμεση ή έμμεση λήψη οποιουδήποτε ανταλλάγμα¬ 
τος, με αφορμή εκτέλεσης εργασίας από τρίτους που 
έχουν ή επιδιώκουν οποιαδήποτε σχέση με την Επιχείρη¬ 
ση. 

ε) Η ανακοίνωση στοιχείων της Επιχείρησης και οι δη¬ 
λώσεις σχετικά με την Επιχείρηση, ειδικά όταν η ανακρί¬ 
βεια των δηλώσεων μπορεί να θεωρηθεί γνωστή στον δη- 
λούντα. 

στ) Η αδικαιολόγητη απουσία από την Εργασία, 
ζ) Η μη έγκαιρη γνωστοποίηση προς την Επιχείρηση 
απουσίας λόγω κωλύματος (π. χ. ασθένεια, ατύχημα, 
ανωτέρα βία κλπ) 

η) Η αναξιοπρεπής και ανάρμοστη συμπεριφορά και 
διαγωγή μέσα στην Επιχείρηση ή έξω από αυτήν, τόσο 
απέναντι σε συναδέλφους, όσο απέναντι σε τρίτους. 

θ) Η αδιαφορία, η αμέλεια, η ατελής εκτέλεση, η αδικαι¬ 
ολόγητη αποχή, ή και η άρνηση εκτέλεσης της εργασίας, 
που του έχει ανατεθεί. 

ι) Η φθορά από εγκατάλειψη ή κακή χρήση, η απώλεια 
αντικειμένων, (υλικά, εργαλεία), που αποτελούν περιου¬ 
σία της Επιχείρησης, καθώς και η μη έγκαιρη αναφορά 
στους προϊσταμένους της φθοράς ή της απώλειάς των. 

κ) Η αποσιώπηση πειθαρχικών παραπτωμάτων των υφι¬ 
σταμένων από τους προϊσταμένους. 

λ) Η παράληψη της άσκησης του επιβεβλημένου υπη¬ 
ρεσιακού ελέγχου. 

μ) Η υπεξαίρεση των περιουσιακών στοιχείων της Επι¬ 
χείρησης. 

Άρθρο 44 

Πειθαρχικές ποινές. 

Για τα πειθαρχικά παραπτώματα επιβάλλονται οι παρα¬ 
κάτω ποινές. 

- προφορική παρατήρηση. 

- έγγραφη παρατήρηση. 

- έγγραφη επίπληξη. 

-Υποχρεωτική αποχή από την εργασία (προσωρινή από¬ 
λυση), μέχρι 10 ημέρες για κάθε ημερολογιακό έτος κατ’ 
ανώτατο όριο. 

Το δικαίωμα της Επιχείρησης για καταγγελία των συμ¬ 
βάσεων εργασίας των εργαζομένων, σύμφωνα με τις δια¬ 
τάξεις της ισχύουσας εργατικής νομοθεσίας, είναι από¬ 
λυτα ανεξάρτητο από τις διατάξεις που προβλέπονται 
από τον κανονισμό αυτόν. 

Τα πειθαρχικά παραπτώματα παραγράφονται έξι μήνες 
από την ημέρα που περιήλθαν σε γνώση της Επιχείρησης 
ή τη διάπραξή τους. 

Άρθρο 45 

Επιβολή πειθαρχικών ποινών 

α) Προφορική ή έγγραφη επίπληξη επιβάλλεται στον 
εργαζόμενο που για πρώτη φορά διαπράττει το παρά¬ 
πτωμα που αναφέρεται στο άρθρο 46 του παρόντος κα¬ 
νονισμού και ιδιαίτερα των περιπτώσεων γ. 

β) Έγγραφη επίπληξη επιβάλλεται στον εργαζόμενο 
που για πρώτη φορά διαπράττει τα παραπτώματα που 
αναφέρονται στο άρθρο 46 του παρόντος κανονισμού και 
ιδιαίτερα των περιπτώσεων δ, ε, στ. 

γ) Υποχρεωτική αποχή (προσωρινή απόλυση) επιβάλλε¬ 
ται στον εργαζόμενο που πέφτει με υποτροπή σε παρά¬ 


πτωμα, ειδικά όταν αυτό γίνεται εσκεμμένα ή όταν το πα¬ 
ράπτωμα είναι βαρύ ή ιδιαίτερα βαρύ ή όταν η υποτροπή 
είναι συχνή. 

Άρθρο 46 

Πειθαρχική δικαιοδοσία 

Ο Γ ενικός Διευθυντής μπορεί να επιβάλλει όλες τις κα¬ 
τηγορίες ποινών, εκτός της προσωρινής απόλυσης, σ’ 
όλους τους εργαζόμενους. 

Άρθρο 47 

Πειθαρχικά Συμβούλια 

Η ποινή της υποχρεωτικής αποχής (προσωρινής από¬ 
λυσης) επιβάλλεται από Πειθαρχικό Συμβούλιο. 

1. Πρωτοβάθμιο Πειθαρχικό Συμβούλιο. 

Συγκροτείται με απόφαση του Διοικητικού Συμβουλίου 
της Επιχείρησης, όταν πρόκειται να αποφασιστεί προσω¬ 
ρινή απόλυση εργαζομένου. 

1. Δευτεροβάθμιο Πειθαρχικό Συμβούλιο. 

Συγκροτείται με απόφαση του Διοικητικού Συμβουλίου 
της Επιχείρησης όταν πρόκειται να κριθεί έφεση εργαζο¬ 
μένου, που τιμωρήθηκε με οποιαδήποτε από τις προβλε- 
πόμενες πειθαρχικές ποινές. Αποτελείται από τον Διευθυ¬ 
ντή, δύο εκπροσώπους που ορίζει η Επιχείρηση και δύο 
εκπροσώπους των εργαζομένων, που ορίζονται από τη 
γενική τους συνέλευση. 

Τα μέλη του οργάνου πρέπει να είναι τουλάχιστον ομοι- 
όβαθμα με τον κρινόμενο. Σε αντίθετη περίπτωση οι κρι- 
νόμενος δικαιούται να απαιτήσει τη μη συμμετοχή μελών, 
που έχουν χαμηλότερο βαθμό από τον δικό του. 

Άρθρο 48 

Πειθαρχική διαδικασία 

Όταν διαπράττεται παράπτωμα που επισύρει ποινή, για 
την επιβολή της οποίας ο πειθαρχικά αρμόδιος έχει δικαι¬ 
οδοσία, σύμφωνα με τα προηγούμενα, τότε αυτός καλεί 
εγγράφω τον ενδιαφερόμενο εργαζόμενο να υποβάλλει 
την έγγραφη απολογία του. 

Η κλήση σε απολογία αναφέρει τα γεγονότα που έχουν 
συμβεί κατά την άποψη του πειθαρχικά αρμόδιου και το 
πειθαρχικό παράπτωμα για το οποίο κατηγορείται ο ερ¬ 
γαζόμενος. 

Ο εγκαλούμενος εργαζόμενος οφείλει μέσα σε τρεις 
εργάσιμες ημέρες από την κλήση, να υποβάλλει την έγ¬ 
γραφη απολογία του και να προτείνει μάρτυρες υπερά¬ 
σπισής του. 

Η απόφαση για την πειθαρχική ποινή είναι έγγραφη και 
αιτιολογημένη και επιδίδεται στον εργαζόμενο μέσα σε 
τρεις ημέρες. Σε περίπτωση που ο εργαζόμενος αρνείται 
την παραλαβή, τοιχοκολλάται με την παρουσία δύο μαρ¬ 
τύρων σε εμφανές μέρος του τόπου εργασίας. 

Άρθρο 49 

Επιθεώρηση Εργασίας 

Κατά της απόφασης του Πρωτοβάθμιου ή Δευτεροβάθ¬ 
μιου Πειθαρχικού Συμβουλίου, με την οποία επιβάλλεται 
η ποινή της προσωρινής απόλυσης, επιτρέπεται έφεση 
μέσα σε πέντε (5) ημέρες στην Επιθεώρηση Εργασίας. Η 
έφεση αναστέλλει την εκτέλεση της ποινής. 

Άρθρο 50 
Βιβλίο ποινών 

Η Επιχείρηση υποχρεούται να τηρεί βιβλίο που ορίζεται 
από το νόμο (Β.Δ. 276/1937) στο οποίο αναγράφονται τα 
ονόματα των μισθωτών στους οποίους επιβλήθηκαν ποι¬ 
νές κατά τον κανονισμό και τον χρόνο που επεβλήθησαν. 

Άρθρο 51 

Στρατιωτική Υπηρεσία 

Η Επιχείρηση υποχρεούται να παρέχει προστασία 
στους στρατευμένους μισθωτούς. Η Επιχείρηση υποχρε- 
ούται να μηνδιακόψειτη σχέση εργασίας με τον μισθωτό 
που στρατεύθηκε από τη στράτευσή του μέχρι τη συ¬ 
μπλήρωση ενός έτους από την αποστράτευσή του. 

Ο χρόνος της στράτευσης θεωρείται ως χρόνος πραγ¬ 
ματικής υπηρεσίας για τον καθορισμό των αποδοχών του 
μισθωτού. 

Στην περίπτωση στράτευσης μισθωτού ως εφέδρου, η 
επιχείρηση υποχρεούται στην καταβολή μισθού σύμφω¬ 
να με τις διατάξεις των άρθρων 657 και 658 του Α.Κ. 

Οι παραπάνω διατάξεις έχουν εφαρμογή και στην περί¬ 
πτωση μισθωτών που έχουν εκπληρώσει τις στρατιωτικές 
τους υποχρεώσεις και καλούνται στα όπλα για μετεκπαί¬ 
δευση. 

Η υποχρέωση της Επιχείρησης να επαναπροσλάβει τον 
στρατευμένο υπάρχει εφ’ όσον: 

α) Ο μισθωτός έχει συμπληρώσει στην Επιχείρηση πριν 
τη στράτευσή του 6 μήνες υπηρεσία. 


β) Ο μισθωτός μετά την αποστράτευσή του παρουσιά¬ 
στηκε στην Επιχείρηση μέσα σε ένα μήνα και δήλωσε άτυ¬ 
πα, προφορικά ή εγγράφως ότι επιθυμεί να επαναλάβει 
την εργασία του και μέσα σε 15 ημέρες από την δήλωσή 
του αυτή αναλάβει πράγματι υπηρεσία. 

Οι αποστρατευμένοι και επανερχόμενοι στην υπηρεσία 
τους, δικαιούνται να ζητήσουν την άδεια του έτους της 
επαναπρόσληψής τους. 

Τα ανωτέρω δικαιώματα έχουν οι στρατευμένοι που 
συνδέονται με την Επιχείρηση με σχέση εξαρτημένης ερ¬ 
γασίας αορίστου χρόνου. 

Άρθρο 52 

Αναπλήρωση Γενικού Διευθυντή. 

Τον Γενικό Διευθυντή όταν απουσιάζει ή κωλύεται ανα¬ 
πληρώνει μέλος του Δ.Σ. ή προϊστάμενος των διοικητικών 
υπηρεσιών ή προϊστάμενος των τεχνικών υπηρεσιών και 
σε περίπτωση που δεν έχει οριστεί, εργαζόμενος σύμφω¬ 
να με σχετική απόφαση του Δ.Σ. της Επιχείρησης. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Επιχείρησης, το 
ύψος της οποίας δεν είναι δυνατόν να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα,19 Ιανουάριου 2004 

Ο Γ ενικός Γ ραμματέας Περιφέρειας 
ΝΙΚΟΛΑΟΣ ΤΑΜΠΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




